
转讜住驻讜转





	讜诇专讘谞谉 讛讗讬 拽专讗 诇诪讛 诇讬 讻讜诇讬讛 诇讻讚专讘讬 讗转讗. 讻谉 讙讬专住转 讛拽讜谞讟专住 讜驻讬专砖 讚讗讚专讘谞谉 讚专讘讬 讬讜住讬 讛讙诇讬诇讬 讘注讬 讛讗讬 拽专讗 讚专讘 谞讞诪谉 诇诪讛 诇讬 讜拽砖讛 诇驻讬专讜砖讜 诇诪讛 讛诪转讬谉 注讚 讻讗谉 讜注讜讚 讛''诇 诇诪讘注讬 谞诪讬 诇专讘谞谉 拽专讗 讚专讘讬 讬爪讞拽 诇诪讛 诇讛讜 诇讻谉 谞专讗讛 讻讙讬专住转 讛住驻专讬诐 讚讙专住讬 讛谞讬讞讗 诇专''诪 讗诇讗 诇专讘谞谉 诪讗''诇 讻诇讜诪专 讗诪讗讬 讗讬爪讟专讬讱 讻诇诇讗 讚讘讛诪讛 讟讛讜专讛 讘讻诇诇 讞讬讛 讟讛讜专讛 讚诇讚讬讚讛讜 诇讬讻讗 诇诪讬诪专 诇讬爪讬专讛: 讜讛讗砖讛 讟讛讜专讛 注讚 砖讬爪讗. 讻砖诇讗 讛注讙讬诇 讛专讗砖 讻驻讬拽讛 诪讬讬专讬 讚讗讬 讛注讙讬诇 讛讜讬 讟诪讗 注讚 砖诇讗 讬爪讗 讛讜诇讚 诪砖谞驻转讞 讛拽讘专 讚转谞讬讗 讘讗讛诇讜转 (驻''讝 诪''讚) 讜诪讬讬转讬 诇讛 讘讛诇讜拽讞 讘讛诪讛 (讘讻讜专讜转 讻讘.) 讗讬谉 诇谞驻诇讬诐 驻转讬讞转 讛拽讘专 注讚 砖讬注讙讬诇讜 讛专讗砖 讻驻讬拽讛 讗''谞 住讘专 诇讬讛 讻转谞讗 讚转讜住驻转讗 讚讗讛诇讜转 (住驻''讞) 讚讗诪专 讗讬谉 诇讜诇讚 讟讜诪讗讛 注讚 砖讬爪讗 诇讗讜讬专 讛注讜诇诐: 诪讬 诇讗 注住拽讬谞谉 讚讗讻诇 住诪讬讱 诇砖拽讬注转 讛讞诪讛 讜拽讗诪专 专讞诪谞讗 讚讟讛讜专. 讜讗''转 讗诪讗讬 诇讗 诪讚拽讚拽 诪讚讗诪注讟 讘讘专讬讬转讗 讘驻专拽 讬讜爪讗 讚讜驻谉 (谞讚讛 诪讘:) 谞讘诇讛 讚诇讗 诪讟诪讗讛 讘讙讚讬诐 讗讘讬转 讛讘诇讬注讛 诪讚讻转讬讘 讘谞讘诇转 注讜祝 讟讛讜专 诇讟诪讗讛 讘讛 讜诇讗 讘讗讞专转 讜诪砖诐 诪讚拽讚拽 讗讘讬讬 讚诪拽讜诐 谞讘诇转 注讜祝 讟讛讜专 讘诇讜注讛 讛讜讬讗 讜讬''诇 讚讜讚讗讬 讗诇讬讘讗 讚讗讘讬讬 讛讬讛 讬讻讜诇 诇讚拽讚拽 诪砖诐 讗讘诇 诇专讘讗 讚住讘专 讚讘讬转 讛住转专讬诐 讛讜讬 讛讬讻讬 诪转专抓 诇讘专讬讬转讗 注''讻 讻砖转讞讘 诇讜 讞讘讬专讜 讘讘讬转 讛讘诇讬注讛 讜讞讝专 讜讛讜爪讬讗讜 讜讘讬转 讛讘诇讬注讛 讛讬讛 专讞讘 讜诇讗 讛住讬讟讛 讻诇诇 讛转诐 诪诪注讟 拽专讗 讚讜讜拽讗 谞讘诇转 讘讛诪讛 讜诪讬讛讜 讛讬讬谞讜 讬讻讜诇讬谉 诇驻专砖 讗注''讙 讚诇讗 讞讝专 讜讛讜爪讬讗讜 讚讻讬 拽讗诪专 专讘讗 讚讘讬转 讛住转专讬诐 讛讜讬 讛讬讬谞讜 转讞诇转 讛讘诇讬注讛 讗讘诇 诇住讜驻讜 诪讜讚讛 讚讘诇讜注 讛讜讬讗 讗讘诇 诇驻讬 讝讛 讛讬讛 讬讻讜诇 诇讚拽讚拽 诪砖诐 讗祝 诇专讘讗 讚讟讜诪讗讛 讘诇讜注讛 诇讗 诪讟诪讗讛 讜讗诐 转讗诪专 讜讛讬讻讬 诪讚拽讚拽 讛讻讗 诪讛讗讬 拽专讗 讚讛讗讜讻诇 诪谞讘诇转讛 讜讛讗 讛讗讬 拽专讗 讘谞讘诇转 讘讛诪讛 讻转讬讘 讚诇讗 诪讟诪讗讛 讘讘讬转 讛讘诇讬注讛 讜讘诪讙注 讗讬讬专讬 讜诇讗 讘讗讻讬诇讛 讜诇讗 讻转讬讘 讗讜讻诇 讗诇讗 诇讬转谉 砖讬注讜专 讗讻讬诇讛 讚讛讬讬谞讜 讻讝讬转 诇谞讜讙注 讜谞讜砖讗 讻讚诪驻专砖 讛转诐 讘谞讚讛 讜讗讬 讗讬爪讟专讬讱 诇讚专砖讗 讚讛讻讗 讗诐 讻谉 讛讬讻讬 诪讚拽讚拽 诪讬谞讬讬讛讜 讚砖讬注讜专 谞讜讙注 讜谞讜砖讗 讘讗讜讻诇 讜讬砖 诇讜诪专 讚诇讗 诪住转讘专 诇讗讜拽讜诪讬 讻讜诇讬讛 诇讚专砖讗 讚讛讻讗 诇讟讛专 讟讜诪讗讛 讘诇讜注讛 讚讛讗 诪砖诪注 讚讗转讗 诇诪讬诪专 讟讜诪讗讛 讚讻转讬讘 讜讛讗讜讻诇 讬讻讘住 讘讙讚讬讜 讜诪''诪 讗讬谉 诪拽专讗 讬讜爪讗 诪讬讚讬 驻砖讜讟讜 讚诪砖诪注 讚讟讬讛专 讛讻转讜讘 讗转 讛讗讜讻诇 讻砖讟讘诇 讜讛注专讬讘 砖诪砖讜:





专讘讬谞讜 讙专砖讜诐

讘讛诪讛 讟讛讜专讛 讘讻诇诇 讞讬讛 讟讛讜专讛 诇住讬诪谞讬谉. 讻诇讜诪专 讘讞讬讛 谞讗诪专 住讬诪谞讬谉 讚讻转讬讘 讝讗转 讛讞讬讛 讗砖专 转讗讻诇讜 讻诇 诪驻专住转 驻专住讛 讜讙讜' 讜讘讛诪讛 讘讻诇诇 讞讬讛:



讞讬讛 讟讛讜专讛 讘讻诇诇 讘讛诪讛 讟讛讜专讛 诇讛专讘注讛. 讻诇讜诪专 讘讛专讘注讛 讻转讬讘 讘讛诪讛 讜诇讗 讻转讬讘 讞讬讛 讚讻转讬讘 讘讛诪转讱 诇讗 转专讘讬注 讻诇讗讬诐 讜讞讬讛 讘讻诇诇 讘讛诪讛:



讚转谞讬讗 专讘讬 讗讜诪专 讗拽专讗 讗谞讬 讞讬讛. 讻诇讜诪专 讜诇讗 爪专讬讱 诇诪讬讻转讘 讗讜 讘谞讘诇转 讘讛诪讛 讟诪讗讛 诇讬讻转讜讘 讘谞讘诇转 讞讬讛 讟诪讗讛 讜讗谞讬 讬讜讚注 讚讘讛诪讛 讘讻诇诇 讞讬讛:



讘讛诪讛 诇诪讛 谞讗诪专讛 谞讗诪专 讻讗谉 讘讛诪讛 讟诪讗讛 讘讜讬拽专讗 讜谞讗诪专 诇讛诇谉 讘讛诪讛 讟诪讗讛 讘爪讜 讗转 讗讛专谉 讗讜 讘讘讛诪讛 讟诪讗讛 讜讗讻诇 诪讘砖专 讝讘讞 讛砖诇诪讬诐 讗砖专 诇讛' 诪讛 诇讛诇谉 讘讟讜诪讗转 讛拽讚砖 讛讻转讜讘 诪讚讘专 讗祝 讻讗谉 讘讟讜诪讗转 讛拽讚砖 讛讻转讜讘 诪讚讘专 讚讗讬 谞讙注 讘讬谉 讘谞讘诇转 讘讛诪讛 讟诪讗讛 讘讬谉 讘谞讘诇转 讞讬讛 讟诪讗讛 讜谞讙注 讘拽讚砖讬诐 讞讬讬讘 拽专讘谉:



讘讛诪讛 讟诪讗讛 讘讻诇诇 讞讬讛 讟诪讗讛 诇讬爪讬专讛 讻诇讜诪专讗)谞专讗讛 讚爪"诇 讻诇讜诪专 讚讬爪讬专讛 讘讞讬讛 讛讜讗 讚讻转讬讘 讜讗诪专讬谞谉 讚讙诐 讘讛诪讛 讘讻诇诇 讜讻讚转谞谉 讚讛诪驻诇转 讘讬谉 诪讬谉 讘讛诪讛 讜讻讜'. 讘专讬讛 讛讜讗 讚讻转讬讘 讜讛讬讗 诪驻诇转 讘讬谉 诪讬谉 讘讛诪讛 讘讬谉 诪讬谉 讞讬讛 讗诐 讝讻专 转砖讘 诇讝讻专 讜讻讜':



讛谞讬讞讗 诇专' 诪讗讬专. 讚讗诪专 讛诪驻诇转 诪讬谉 讘讛诪讛 讞讬讛 讜注讜祝 讟诪讗讛 诪讬讘注讬 诇讬讛 诇讛讗讬 拽专讗 讘谞讘诇转 讞讬讛 讟诪讗讛 讗讜 讘谞讘诇转 讘讛诪讛 讟诪讗讛 诇讬爪讬专讛:



讗诇讗 诇专讘谞谉 讚讗诪专讬 讻诇 砖讗讬谞讜 诪爪讜专转 讗讚诐 讗讬谞讜 讜诇讚 讜讗讬谞讛 讟诪讗讛讘)诇讻讗讜专讛 讗讬谞讜 诪讜讘谉 讚诇驻讬 讙讬专住转 专讘讬谞讜 讜讛讬讗 讙讬专住转 讛转讜住' 讚讙专住讬 讗诇讗 诇专讘谞谉 诪讗讬 讗讬讻讗 诇诪讬诪专 诇讗 拽讗讬 讛拽讜砖讬讗 讗诇讗 注诇 讛讻诇诇 讜讻诪砖"讻 讛转讜住' 讜爪"注. 讛讗讬 拽专讗 讚诪拽讬砖 谞讘诇转 讞讬讛 讟诪讗讛 诇谞讘诇转 讘讛诪讛 讟诪讗讛 诇诪讛 诇讬:



讻讜诇讬讛 诇讻讚专讘讬 讛讜讗 讚讗转讗. 讻诇讜诪专 讛讗讬 拽专讗 讘谞讘诇转 讞讬讛 讟诪讗讛 诇专讘谞谉 诇讗 诪讬讘注讬 诇讛讜 诇讬爪讬专讛 诇讗 讗讬转拽砖 讞讬讛 讟诪讗讛 诇讘讛诪讛 讟诪讗讛 讗诇讗 诇讻讚专讘讬 诇爪讜专讱 拽讚砖讬诐:



讜驻砖讟讛 讛讞讬讛 讗转 讬讚讛 讘转讜讱 诪注讬讛. 驻砖讟讛 讬讚讛 讚专讱 讘讬转 讛专讞诐:



讗诪专 专讘讛 讻砖诐 砖讟讜诪讗讛 讘诇讜注讛 讗讬谞讛 诪讟诪讗讛. 讻诇讜诪专 讚讞讝讬谞谉 讛讻讗 诇注谞讬谉 讞讬讛 砖讛讜诇讚 砖讛讜讗 讘诇讜注 讘诪注讬 讗诪讜 讗讬谞讜 诪讟诪讗 讗转 讛讗砖讛:



讻讱 讟讛专讛 讘诇讜注讛 讗讬谞讛 诪讟诪讗讛. 砖讗诐 讗讚诐 讟讛讜专 讘诇注 讟讘注转 讟讛讜专讛 讜讗讞"讻 谞讟诪讗 讛讗讚诐 讛讟讘注转 砖讘诪注讬讜 讗讬谞讜 讟诪讗 讻讚讘注讬谞谉 诇诪讬诪专 诇拽诪谉:



诪讬 诇讗 注住讬拽' 讚讗讻诇 住诪讜讱 诇砖拽讬注转 讛讞诪讛. 讻诇讜诪专 砖诇讗 谞转注讻诇 讛讟讜诪讗讛 讜拽讗诪专 专讞诪谞讗 讚诇注专讘 讟讛讜专 讜诇讗 诪讟诪讗 诇讬讛 诇讗讚诐 讚讟讜诪讗讛 讘诇讜注讛 讛讬讗:



讜讚讬诇诪讗 砖谞讬 讛转诐 讚诇讗 讞讝讬讗 诇讙专. 讻诇讜诪专 诇驻讬讻讱 讗讬谞讛 诪讟诪讗讛 讗讚诐 讜诇讗 诪讟注诐 讟讜诪讗讛 讘诇讜注讛:



讜诪谞讗 诇谉 讚讗讬 诇讗 讞讝讬讗 诇讙专 诇讗 诪讟诪讗讛 讚讻转讬讘 诇讗 转讗讻诇讜 讻诇 谞讘诇讛 诇讙专 讗砖专 讘砖注专讬讱 转转谞谞讛 讜讗讻诇讛 谞讘诇讛 专讗讜讬讛 诇讙专 讞砖讜讘讛 谞讘诇讛 砖讗讬谞讛 专讗讜讬讛 诇讙专 诇讗 讞砖讜讘讛 谞讘诇讛:



讛谞讬讞讗 诇专' 讬讜讞谞谉 讚讗诪专 讗讞转 讻讜'. 讻诇讜诪专 讗讞转 讟讜诪讗讛 讞诪讜专讛 讗讞转 讟讜诪讗讛 拽诇讛 注讚 诇讻诇讘 讚讗讬 专讗讜讬讛 诇讻诇讘 诪讟诪讗讛 讗驻讬' 讗讚诐 讜讻诇讬诐 砖驻讬专 讻诇讜诪专 诪驻拽讬谞谉 讜讚讗讬 讟讜诪讗讛 讘诇讜注讛 讚诇讗 诪讟诪讗讛 诪讛讻讗 诪讛讗讜讻诇 讗转 谞讘诇转讛 (讚讗讬) [讚讜讚讗讬] 专讗讜讬讛 诇讻诇讘 讜讗讬 诇讗 讗诪专讬谞谉 讟讜诪讗讛 讘诇讜注讛 诇讗 诪讟诪讗讛 讛讬转讛 诪讟诪讗讛 诇讗讚诐 讚讛讗 专讗讜讬讛 诇讻诇讘:



谞讛讬 讚诇讗 讞讝讬讗 讘驻谞讬讜 讻讜':



讻诇讜诪专 讘驻谞讬讜 砖诇 讙专 讚讗讬 讛讙专 专讜讗讛 砖讛讜讗 讘诇注讛 讜讛拽讬讗讛 诇讗 讛讜讛 讗讻讬诇 诇讬讛 讗讘诇 讗讬 讛拽讬讗讛 砖诇讗 讘驻谞讬讜 讜讛讜讗 诇讗 讬讚注 砖讗讚诐 讘诇注讜 讛讜讛 讗讻讬诇 诇讬讛:



砖讗讬谞讜 诪爪讬诇 注诇 讟讜诪讗讛 砖讘转讜讻讜 诪诇讟诪讗. 讻诇讜诪专 (讛讗讬) [讚讗讬 讛讜讛] 砖专抓 讘转讜讱 讻诇讬 讞专砖 讗注"讙 砖诪讜拽祝 爪诪讬讚 驻转讬诇 诪讟诪讗 讟讛专讜转 砖注诇 讙讘讬讜 讚讗诪专讬谞谉 讟讜诪讗讛 讘讜拽注转 讜注讜诇讛 诪爪讬诇 注诇 讟讛专讜转 砖讘转讜讻讜 诪诇讟诪讗 讚讗讬 诪讜拽祝 爪诪讬讚 驻转讬诇 讻诇 讟讛专讜转 砖讘转讜讻讜 讟讛讜专讛 讗注"讙 讚讛讜讗 讘讗讛诇 讛诪转:





专诪讘"谉

诇"讙 讘讛诪讛 讟讛讜专讛 讘讻诇诇 讞讬讛 讟讛讜专讛 诇讟专驻讛 砖诇讗 诪爪讬谞讜 讟专驻讛 诪驻讜专砖转 讘讞讬讛 讬讜转专 诪讘讛诪讛 讜讗注"驻 砖讻转讜讘 讝讗转 讛讞讬讛 讗砖专 转讗讻诇讜 讜讚专砖讬谞谉 讞讬讛 讗讻讜诇 砖讗讬谞讛 讞讬讛 诇讗 转讬讻讜诇 讜讛讬讬谞讜 讟专驻讛 (住转诐) [讛转诐 讞讬讛] 讜讘讛诪讛 讘诪砖诪注.
讜讬"讗 讚诪"诪 拽专讗 诪驻砖讟讬' 诇讗 谞驻讬拽, 讜讞讬讛 讻转讬' 讜诪讜谞讛 讜讛讜诇讱 讛讜讗 诇诪拽讜诪讜转 砖讝讜 讘诪砖诪注 讝讜 讗注"驻 砖诇讗 讛讜爪专讻' 诇诇诪讜讚 诪诪谞讛 讜谞讻讜谉 讛讜讗 诇拽讬讬诐 讙讬' 讛住驻专讬诐. 



讛谞讬讞讗 诇诪"讚 讗讞转 讝讜 讜讗讞转 讝讜 注讚 诇讻诇讘. 驻讬专砖"讬 讝"诇 讜拽专讗 讚讻转讬讘 讚讻转讬讘 诇讙专 诇诪注讜讟讬 讛住专讬讞讛 诪讞讬讬诐 讛讜讗 讚讗转讗 讗讘诇 谞专讗讬转 诇讙专 讘砖注转 诪讬转讛 讜讞诇讛 注诇讬讛 砖诐 谞讘诇讛 诇讗 驻拽注 砖诐 谞讘诇讛 诪讬谞讛 注讚 诇讻诇讘. 讜讛讻讬 讗讬转讗 讘讙诪专讗 讘驻' 讛诇讜拽讞 讘讛诪讛 讜专' 讬讜讞谞谉 讛讛讜讗 诇诪注讜讟讬 住专讜讞讛 诪注讬拽专讗. 
讜讗讬讻讗 讚拽"诇 讚讙专住讬谞谉 讘驻"讘 讚注"讙 讗"专 讻讛谞讗 砖"诪 诪讚专' 讬讜讞谞谉 谞讜转谉 讟注诐 诇驻讙诐 诪讜转专 讜讛讜讬谞谉 讘讛 讜诪讬 讗讬讻讗 诇诪"讚 讗住讜专 讗讬谉 专"诪 讚转谞讬讗 讗讞讚 谞讜转谉 讟注诐 诇驻讙诐 讜讗' 谞讜转谉 讟注诐 诇砖讘讞 讗住讜专 讚讘专讬 专"诪 专"砖 讗讜诪专 讟注诐 诇驻讙诐 诪讜转专 诪"讟 讚专"砖 讚讻转讬讘 诇讙专 讗砖专 讘砖注专讱 谞讘诇讛 讛专讗讜讬讛 诇讙专 拽专讜讬讛 谞讘诇讛 砖讗讬谞讛 专讗讜讬讛 诇讙专 讗讬谞讛 谞讘诇讛 讜专"诪 讛讛讜讗 诇诪注讜讟讬 住专讜讞讛 讚诪注讬拽专讗 讜专"砖 住专讜讞讛 讚诪注讬拽专讛 诇讗 爪专讬讻讛 讚讛讗 注驻专讗 讘注诇诪讗 讛讜讗 讜讛讗 专' 讬讜讞谞谉 讻讬讜谉 讚住"诇 [谞讜"讟 诇驻讙诐 诪讜转专 注"讻 讚住"诇] 讻专"砖 讚讚专讬砖 谞讘诇讛 砖讗讬谞讛 专讗讜讬讛 诇讙专 讗讬谞讛 谞讘诇讛 讜讬"诇 讚讙诪专讗 讛讜讗 讚驻专讬砖 讘讘讻讜专讜转 讻讚诪爪专讬讱 诇讬讛 诇讛讛讬讗 讗讘诇 诇诪"讚 诪砖诪讬讛 讚专' 讬讜讞谞谉 谞"讟 诇驻讙诐 诪讜转专 诪转专抓 诇讛 讛讻讬 讚住讘专 专' 讬讜讞谞谉 砖诇讗 谞转诪注讟讛 谞讘诇讛 砖讗讬谞讛 专讗讜讬讛 诇讙专 讗诇讗 诪讗讬住讜专 讚讙讘讬 讗讬住讜专 讻转讬' 讙专 讗讘诇 诪讟讜诪讗转 谞讘诇讜转 诇讗 谞转诪注讟讛 注讚 砖转爪讗 诪转讜专转 讗讜讻诇 诇讙诪专讬. 



讟讜诪讗讛 讞诪讜专讛. 驻讬专砖"讬 讝"诇 谞讘诇讛 诇讟诪讗 讗讚诐 拽诇讛 诇讟诪讗 讗讜讻诇讬谉 讜诪砖拽讬谉 讜讗讬谞讛 诪讟诪讗 讗讚诐. 讜诇讗 讚讬讬拽 诪砖讜诐 讚讙专住讬谞谉 讘驻' 讛诇讜拽讞 讘讛诪讛 讙讘讬 讘讛诪讛 砖讛驻讬诇讛 讞专专转 讚诐 讗讬谞讛 诪讟诪讗讛 诇讗 讘诪讙注 讜诇讗 讘诪砖讗 讜讛讜讬谞谉 讘讛 谞讛讬 讚讘诪讙注 诇讗 诪讟诪讗讛 讘诪砖讗 诪讬讛讗 诇讬讟诪讗 讜诪砖谞讬 诪砖讜诐 讚讛讜讬讗 诇讛 讟讜诪讗讛 住专讜讞讛 讜驻专讬讱 讛谞讬讞讗 诇讘专 驻讚讗 讜讻讜' 讜讗诐 讻驻讬专砖"讬 讝"诇 讛讬讻讬 谞讬讞讗 诇讬讛 讚讛讗 诪讚拽转谞讬 讗讬谞讛 诪讟诪讗讛 讟砖诪注 讚讗驻讬' 讗讜讻诇讬谉 讜诪砖拽讬谉 谞诪讬 诇讗 诪讟诪讗.
讜砖诐 驻讬' 专砖"讬 讝"诇, 讟讜诪讗讛 讞诪讜专讛 诪砖讗 砖讛讜讗 诪讟诪讗 讘讙讚讬诐 讟讜诪讗讛 拽诇讛 诪讙注 讜诪讬讛讜 讛讗 谞诪讬 (诇"讙) [诇"谞] 讚讘专"驻 讚诐 讞讟讗转 讘讻专讬转讜转 诪砖诪注 讚讟讜诪讗讛 讞诪讜专讛 讗讚诐 讜讟讜诪讗讛 拽诇讛 讗讜讻诇讬诐 讜诪砖拽讬谉 讚讗诪专讬谞谉 讛转诐 讗讜爪讬讗 讚诐 诪讛诇讻讬 砖转讬诐 砖讗讬谉 讘讛诐 讟讜诪讗讛 拽诇讛 讗讜爪讬讗 讚诐 砖专爪讬诐 砖讗讬谉 讘讛诐 讟讜诪讗讛 讞诪讜专讛 讜讻讜诇讛 砖诪注转讗 讚讛转诐 拽讜砖讬讗 诇讘' 诇砖讜谞讜转 砖诇 专砖"讬 讝"诇 讜诪砖诐 驻讬' 讗讞专讬诐 讚讟讜诪讗讛 讞诪讜专讛 讛讬讬谞讜 谞讘诇讛 砖诪砖谞驻住诇讛 诪诇讗讻讜诇 讗讚诐 讗讬谞讛 诪讟诪讗' 讻诇诇 讜讟讜诪讗讛 拽诇讛 讛讬讬谞讜 讗讜讻诇讬谉 砖诪砖谞驻住诇讛 砖讜讘 讗讬谉 诪拽讘诇讬谉 讟讜诪讗讛 讻诇诇 讗讘诇 讗讬谞诐 谞驻住诇讬谉 注讚 砖讬驻住诇讜 诪讗讜讻诇 讛讻诇讘 讻讚转谞讬讗 讘驻住讞讬诐 (讚祝 诪"讛 注"讗) 讛驻转 砖注驻砖讛 讜谞驻住诇 诪诇讗讻讜诇 讗讚诐 讜注讚讬讬谉 讛讻诇讘 讬讻讜诇 诇讗讜讻诇讜 诪讟诪讗讛 讟讜诪讗转 讗讜讻诇讬谉 讘讻讘讬爪讛 讜诇讗 住讘讬专讗 诇谉 讻专' 谞转谉, 讜讻谉 驻专"讞 讝"诇.
讜讻谉 注讬拽专 讚诪砖"讛 驻诇讬讙 讘讛讜 讘专 驻讚讗 讜讗诪专 谞讘诇讛 诇讙专 讜讗讜讻诇讬谉 注讚 诇讻诇讘 讗讘诇 诇讛谞讬 转专讬 拽诪讗讬 诇讗 诪讞讜讜专 讟注诪讬' 诪讗讬 砖谞讗 诪讙注 诪诪砖讗 讜诪"砖 讗讚诐 诪讗讜讻诇讬谉 讗诐 谞转诪注讟讛 谞讘诇讛 讝讜 诪诇讟诪讗 讜讚讗讬 诪讻诇 讟讜诪讗讛 砖诇讛 谞转诪注讟讛.
讻讱 诪爪讗转讬 砖诪讜注讛 讝讜 讘转讜住' 专讘讜转讬' 讛爪专驻转讬诐 讝"诇 讜讬驻讛 讻讬讜讜谞讜 讘驻诇驻讜诇谉 讞讜抓 诪诪讛 砖讛拽砖讜 诪讘讻讜专讜转 砖讗讬谉 拽讜砖讬讗 诪砖诐 诇诇砖讜谉 砖诇 专砖"讬 讝"诇 诪砖讜诐 砖讞专专转 讚诐 讻讬讜谉 讚诇讗 诪讟诪讗 讘诪讙注 讻诇诇 讚讬谉 讛讜讗 砖诇讗 转讟诪讗 讘诪砖讗 讻诇讜诐 讚讗讚诐 诇讗 诪讟诪讗 讘诪砖讗 讻讬讜谉 讚诇讗 讞讝讬讗 诇讙专 讜讟讜诪讗讛 拽诇讛 诇讟诪讗 讗讜讻诇讬谉 讗讬谉 诪讟诪讗 诇驻讬 砖讗讬谉 诪砖讗 诇讗讜讻诇讬谉 讜讻讱 诪驻讜专砖 讘诪砖谞讛 讘诪' 讝讘讬诐 讜讻讱 谞诪讬 砖谞讜讬讛 讘转"讻 砖讗讬谉 讻诇讬诐 讜讗讜讻诇讬谉 诪讟诪讗讬谉 讘诪砖讗 砖讗讬谉 谞讜砖讗讬谉 讗转 讛谞讘诇讛 讜讗讬谉 诪砖讗 讗诇讗 诇讗讚诐 讜诇驻讬' 讻转讘转讬 讝讛 诇讛转诇诪讚 讘讛. 



讛讗 讚讗诪专讬谞谉 砖诇讗 讘驻谞讬讜 诪讞讝讗 讞讝讬讗. 驻讬专砖"讬 讝"诇 讘讞转讬讻讛 拽讟谞讛 砖讗讬谞讜 谞讬讻专 讘讛 讜讚讗诪专讬' 讘诪' 讻转讜讘讜转 讛) 诇讗 爪专讬讻讛 讚讗驻砖专 诇讗讛讚讜专讬 注"讬 讛讚讞拽 讚拽讬诐 诇讬讛 讘讚专讘讛 诪谞讬讛 诪砖讜诐 讚讗"谞 讗讛讚专讬讛 诪讬诪讗住讛 讜诇讗 讞讝讬' 诇讘注诇讬诐 讜讻讚驻讬专砖"讬 讝"诇 讛转诐 讘讞转讬讻讛 讙讚讜诇讛 (砖谞讗住专转 讗诇讬讜) [砖谞诪讗住转 讗驻讬'] 砖诇讗 讘驻谞讬讜 讚讛讗 转诇诪讜讚 砖讗讬谞讜 讬讻讜诇 诇讛讞讝讬专讛 讗诇讗 注"讬 讛讚讞拽. 讜诇讬 谞专' 讛转诐 诇驻讜讟专讜 讘讻讚讬 砖讬注讜专 驻讞转 讚诪讬讛 讗讘诇 诇讙诪专讬 讗讬 讗驻砖专 砖讛专讬 讛讬转讛 专讗讜讬讛 诇讻诇讘.





专砖讘"讗

讘讛诪讛 讟讛讜专讛 讘讻诇诇 讞讬讛 讟讛讜专讛 诇讟专驻讛. 讻讱 讛讬讗 讙专住转 专讜讘   讛住驻专讬诐, 讜讗祝 注诇 讙讘 讚讻诪讛 拽讗讬 讻转讬讘讬 讟专讬驻讛 住转诐 讜讘讛诪讛 讘诪砖诪注, 讜注讜讚 讚讞讬讛   讚讻转讬讘 讘讛讗讬 拽专讗 讚讝讗转 讞讬讛 讗诐 讗转讛 讚讜专砖讜 诇注谞讬谉 讟专讬驻讛 讻诇讜诪专 砖讝讗转 砖讛讬讗 讞讬讛   讜讘专讬讗讛 讗讻讜诇, 讗诐 讻谉 讗讬谞讛 诪诇砖讜谉 讞讬讬转 讛砖讚讛 讗诇讗 诪诇砖讜谉 讞讬讛 讜拽讬讬诪转, 讜讗诐 讻谉   讗讬 讗转讛 诪讜爪讗 讟专讬驻讛 诪驻讜专砖转 讘讞讬讛 讬讜转专 诪讘讛诪讛, 讗驻讬诇讜 讛讻讬 拽专讗 诪驻砖讟讬讛 诇讗 谞驻讬拽   讜讞讬讛 讻转讬讘 讜讗讬谞讜 讗诇讗 讻诪讜谞讛 讜讛讜诇讱 诪拽讜诪讜转 砖讬砖 讘讝讜 诪讛 砖讬砖 讘讝讜, 讜讗祝 注诇 驻讬   砖讝讜 讗讬谞讛 诇诪讚讛 诪诪砖诪注讛 砖诇 讝讜 讜讘讻诇 讗讞转 诪讛诐 专爪讛 诇讬讞讚 注谞讬谉 砖讛讗讞转 讛讜讗 注诪讜   讘讻诇诇讜 讜诪砖诪注讜, 讜讛讬讬谞讜 讚讗诪专讬谞谉 谞诪讬 讞讬讛 讟诪讗讛 讘讻诇诇 讘讛诪讛 讟诪讗讛 诇讛专讘注讛, 讜讗祝   注诇 讙讘 讚诪讙讝讬专讛 砖讜讛 谞驻拽讗 诇谉 讞讬讛 讜讗驻讬诇讜 注讜祝 讚讬诇讬祝 讘讛诪转讱 讘讛诪转讱 诪砖讘转 讻讚转谞谉   讛转诐 讘讘"拽 (谞讚, 讘) 讜讻谉 讞讬讛 讜注讜祝 讻讬讜爪讗 讘讛诐, 诪讻诇 诪拽讜诐 讞讬讛 讘讻诇诇 讘讛诪讛 讛讬讗,   讜诪讜谞讛 讜讛讜诇讱 讛讜讗. 讜讻谉 谞诪讬 讛讗 讚讗诪专讬谞谉 讘讛诪讛 讟诪讗讛 讘讻诇诇 讞讬讛 讟诪讗讛 诇讬爪讬专讛,   讛讜讗 讛讚讬谉 讚讛讜讛 诪爪讬 诇诪讬诪专 讗讬驻讻讗, 讗讬 谞诪讬 讘讛诪讛 讟讛讜专讛 讘讻诇诇 讞讬讛 讟讛讜专讛 讗讬 谞诪讬   讗讬驻讻讗 讚讛讗 讻讜诇讛讜 转谞谞讛讜 讘讛讚讬讗 讘诪转谞讬', 讜讟注诪讗 诪驻专砖讬谞谉 讛转诐 讘谞讚讛 (讻讙, 讗)   诪驻谞讬 砖注讬谞讬讛 讛讜诇讻讜转 诇驻谞讬讛诐 讻砖诇 讗讚诐. 讜诇诪讗谉 讚讗诪专 讛转诐 (讻讘, 讘) 诪砖讜诐 讚讻转讬讘讛   讘讛讜 讬爪讬专讛, 讜讚谞讬谉 讬爪讬专讛 讬爪讬专讛, 讜讚讗讬 讞讬讛 注讬拽专, 讚讘讚讬讚讛 讻转讬讘讗 讬爪讬专讛 讬爪讬专讛   讚讻转讬讘 (讘专讗砖讬转 讘, 讬讟) 讜讬讬爪专 讛' 讗诇拽讬诐 讗转 讞讬讬转 讛砖讚讛 讜讙讜', 讜讻讚讻转讘 讻讗谉   专砖"讬 讝"诇. 诪讻诇 诪拽讜诐 讗讻转讬 讛讜讛 讗驻砖专 诇诪讬诪专 讘讛诪讛 讟讛讜专讛 讘讻诇诇 讞讬讛 讟讛讜专讛, 讗诇讗   讚讛讻讬 注讚讬驻讗 诇讬讛 诇讗砖诪讜注讬讛 讻诇 讞讚讗 讜讞讚讗 讘讗驻讬 谞驻砖讛. 讜专砖"讬 讝"诇 讙专讬住 诇讛讗讬   讘讛诪讛 讟诪讗讛 讘讻诇诇 讞讬讛 讟讛讜专讛 诇讟专驻讛, 讜讘砖讗专 诪拽讜诪讜转 讛砖诪讜注讛 讙"讻 讙讜专住 讘注谞讬谉 讗讞专   讻诪讜 砖诪驻讜专砖 讘驻讬专讜砖讬讜.



讛谞讬讞讗 诇专' 讬讜讞谞谉 讚讗诪专 讗讞转 讝讜 讜讗讞转 讝讜 注讚 诇讻诇讘 砖驻讬专. 驻讬专砖 专砖"讬   讝"诇 讜拽专讗 讚诇讙专 讗砖专 讘砖注专讬讱 讚讚专砖讬谞谉 诪讬谞讛 (讘讻讜专讜转 讻讙, 讘) 讛专讗讜讬讛 诇讙专 拽专讜讬讛   谞讘诇讛 砖讗讬谞讛 专讗讜讬讛 诇讙专 讗讬谞讛 拽专讜讬讛 谞讘讬诇讛, 诪讜拽讬 诇讛 专讘讬 讬讜讞谞谉 诇诪注讜讟讬 住专讜讞讛   诪注讬拽专讗, 讚诇讗 讞诇 砖诐 谞讘讬诇讛 注诇讬讛 诪注讜诇诐, 讗讘诇 谞讘讬诇讛 砖讞诇 注诇讬讛 砖诐 谞讘讬诇讛 诇讗 驻拽注   讗讬住讜专讗 诪讬谞讛 注讚 砖转驻住诇 诇讻诇讘, 讜讛讻讬谉 讗讬转讗 谞诪讬 讘讙诪专讗 讚讘讻讜专讜转 (砖诐) 讘驻专拽   讛诇拽讜讞 讘讛诪讛 讜专' 讬讜讞谞谉 讛讛讬讗 诇诪注讜讟讬 住专讜讞讛 诪注讬拽专讗. 讜讗讬讻讗 讚拽砖讬讗 诇讛讜 诪讚讙专住讬谞谉 讘注"讝 (住讝, 讗) 驻专拽 讛砖讜讻专 讗转 讛驻讜注诇 讗诪专 专讘讬   讗讘讛讜 讗诪专 专讘讬 讬讜讞谞谉 讻诇 砖讟注诪讜 讜诪诪砖讜 讗住讜专 讜诇讜拽讛 注诇讬讜 讝讜 讛讬讗 讘讻讚讬 讗讻讬诇转   驻专住 讟注诪讜 讜诇讗 诪诪砖讜 讗住讜专 讜讗讬谉 讞讬讬讘讬谉 注诇讬讜, 讜讗诐 专讬讘讛 讟注诐 诇驻讙诐 诪讜转专 讜讻讜'.   讗诪专 专讘 讻讛谞讗 诪讚讘专讬 讻讜诇诐 谞诇诪讜讚 谞讜转谉 讟注诐 诇驻讙诐 诪讜转专, 诪讻诇诇 讚讗讬讻讗 诇诪讗谉 讚讗诪专   谞讜转谉 讟注诐 诇驻讙诐 讗住讜专 讗讬谉 讜讛讗 转谞讬讗 讗讞讚 谞讜转谉 讟注诐 诇驻讙诐 讜讗讞讚 谞讜转谉 讟注诐 诇砖讘讞   讗住讜专 讚讘专讬 专' 诪讗讬专 专' 砖诪注讜谉 讗讜诪专 诇砖讘讞 讗住讜专 诇驻讙诐 诪讜转专, 诪讗讬 讟注诪讗 讚专'   砖诪注讜谉 诇讗 转讗讻诇讜 讻诇 谞讘讬诇讛 诇讙专 讗砖专 讘砖注专讬讱 转转谞谞讛 讜讗讻诇讛 谞讘诇讛 讛专讗讜讬讛 诇讙专   拽专讜讬讛 谞讘讬诇讛 讜砖讗讬谞讛 专讗讜讬讛 诇讙专 讗讬谞讛 拽专讜讬讛 谞讘讬诇讛, 讜专' 诪讗讬专 讛讛讜讗 诇诪注讜讟讬   住专讜讞讛 诪注讬拽专讗, 讜专' 砖诪注讜谉 住专讜讞讛 诪注讬拽专讗 诇讗 爪专讬讻讗 拽专讗 注驻专讗 讘注诇诪讗 讛讜讗, 讗诇诪讗   诇专' 砖诪注讜谉 讜诇专"讬 讚拽讗讬 讻讜转讬讛 住专讜讞讛 诪注讬拽讗 诇讗 爪专讬讻讛 拽专讗, (讜讗讬) [讜讻讬]   讗讬爪讟专讬讱 拽专讗 诇诪注讜讟讬 诪讻讬 讗讬谞讛 专讗讜讬讛 诇讙专 讻砖谞转谞讘诇讛 讜讗讞专 讻讱 谞驻讙诪讛, 讜讬砖 诇讜诪专   讚诇专"讬 诇讗 谞转诪注讟讛 谞讘讬诇讛 砖讗讬谞讛 专讗讜讬讛 诇讙专 讗诇讗 诪讗讬住讜专 讗讻讬诇讛, 讚讙讘讬 讗讬住讜专   讗讻讬诇讛 讻转讬讘 诇讙专, 讗讘诇 诪讟讜诪讗转 谞讘诇讜转 诇讗 谞转诪注讟讜 注讚 诇讻诇讘 砖转爪讗 诪转讜专转 讗讜讻诇   诇讙诪专讬, 讜讛讗 讚讗转诪专 讛转诐 讘讘讻讜专讜转, 讛讛讬讗 讙诪' 讛讜讗 讚驻专讬砖 讛讻讬 诇驻讜诐 诪讗讬   讚讗讬爪讟专讬讱.   



讗讘诇 诇讘专 拽驻专讗 讚讗诪专 讟讜诪讗讛 讞诪讜专讛 注讚 诇讙专 拽诇讛 注讚 诇讻诇讘. 驻讬专砖 专砖"讬   讝"诇 讟讜诪讗讛 讞诪讜专讛 讟讜诪讗转 谞讘讬诇讛 诇讟诪讗 讗讚诐, 讜讟讜诪讗讛 拽诇讛 诇讟诪讗 讗讜讻诇讬诐 讜诪砖拽讬谉,   讜诇讗 谞讛讬专讗 讚诇讗 诪砖诪注 讛讻讬 讘讘讻讜专讜转 驻' 讛诇讜拽讞 讘讛诪讛 (讘讻讜专讜转 讻讙, 讗) 讙讘讬 讘讛诪讛 砖讛驻讬诇讛   讞专讚转 讚诐 讗讬谞讛 诪讟诪讗讛 诇讗 讘诪讙注 讜诇讗 讘诪砖讗, 讜注讜讚 讚诪讗讬 砖谞讗 讗讚诐 诪讗讜讻诇讬谉 讜诪砖拽讬谉   讗诐 谞转诪注讟讛 谞讘讬诇讛 讝讜 诪诇讟诪讗 讗讚诐 讜讚讗讬 诪讻诇 讟讜诪讗讛 谞转诪注讟讛 讜讗诐 诇讗 谞诪转注讟讛 诪诇讟诪讗   讗讜讻诇讬谉 讗诪讗讬 谞转诪注讟讛 诪诇讟诪讗 讗讚诐, 诪砖讜诐 讛讻讬 讬讜转专 谞讻讜谉 讻驻讬专讜砖 专"讞 讝"诇 讚驻讬专砖   讟讜诪讗讛 讞诪讜专讛 讛讬讬谞讜 谞讘讬诇讛 讚诪砖谞驻住诇讛 诪诇讗讻讜诇 讗讚诐 讗讬谞讛 诪讟诪讗讛 讻诇诇, 讜讟讜诪讗讛 拽诇讛   讛讬讬谞讜 讗讜讻诇讬谉 砖谞驻住诇讜 讚砖讜讘 讗讬谞谉 诪拽讘诇讬谉 讟讜诪讗讛 讗讘诇 讗讬谞谉 谞驻住诇讬谉 注讚 诇讻诇讘.   讜讻讚转谞讬讗 讘驻住讞讬诐 (诪讛, 讘) 讛驻转 砖注驻砖讛 讜谞驻住诇讛 诪诇讗讻讜诇 讜注讚讬讬谉 讛讻诇讘 讬讻讜诇   诇讗讜讻诇讛 诪讟诪讗讛 讟讜诪讗转 讗讜讻诇讬谉 讘讻讘讬爪讛, 讜诇讗 住讘讬专讗 诇讬讛 讻专' 谞转谉 讚诪讟讛专.





专讬讟讘"讗

讗诪专 专讘讛 讻砖诐 砖讟讜诪讗讛 讘诇讜注' 讗讬谞讛 诪讟诪讗讛 讻讱 讟讛专讛 讘诇讜' 讗讬谞讛 诪讟诪讗讛 讟讜诪讗讛 讘诇讜注讛 诪谞诇谉 讚讻转讬讘 讛讗讜讻诇 诪谞讘诇转诐 讬讻讘住 讘讙讚讬讜 诪讬 诇讗 注住拽讬谞谉 讚讗讻诇 住诪讜讱 诇砖拽讬注转 讛讞诪讛 讜讻讜' 讟讛专讛 讘诇讜注讛 诪谞诇谉 拽"讜 诪讻诇讬 讞专住 讗诪专 专讘讛 转专讜讬讬讛讜 转谞讬谞讗 讟讜诪讗讛 讘诇讜注讛 转谞讬谞讗 讚转谞谉 讘诇注 讟讘注转 讟诪讗讛 讜讻讜' 讟讛专讛 讘诇讜注讛 讚转谞谉 讘诇注 讟讘注转 讟讛讜专讛 讜诪砖谞讬 讻讬 拽讗诪专 专讘讛 讻讙讜谉 砖讘诇注 砖转讬 讟讘注讜转 驻讬专砖"讬 讝"诇 讚讗讬 诪诪转谞讬' 讚拽转谞讬 讘诇注 讟讘注转 讟诪讗讛 讟讜讘诇 讜讗讜讻诇 讛"讗 讟注诪讗 诇讗讜 诪砖讜诐 讘诇讜注讛 讛讜讗 讗诇讗 诪砖讜诐 讚诪讙注 讘讬转 讛住转专讬诐 诇讗讜 诪讙注 讛讜讗 诇注谞讬谉 讟讜诪讗讛 讻讚讗诪专讬谞谉 讘诪住' 谞讚讛 诪讬讚讬讜 诇讗 砖讟祝 讘诪讬诐 讜讙讘讬 讟讘注讜转 诇讬讻讗 诇诪讬诪专 转讟诪讗 讗转 讛讗讚诐 讘诪砖讗 砖讗讬谉 诪砖讗 讗诇讗 诇诪讬 砖讛讟讜诪讗讛 讬讜爪讗讛 诪诪谞讜 讻讙讜谉 诪转 讜谞讘诇讛 讜诪注讬讬谞讜转 讛讝讘 讗讘诇 讟诪讗 诪转 讗注"驻 砖讛讜讗 讗讘 讛讟讜诪讗讛 讗讬谉 诇讜 诪砖讗 讜讻讜' 讜讛拽砖讜 注诇讬讜 专讘讜转讬谞讜 讘注诇讬 转讜住' 讝"诇 讚讗讟讜 讗诐 谞讻谞住 讗讚诐 诇讗讜讛诇 讛诪转 讜讻诇讬诐 讗讜 讗讜讻诇讬谉 讘拽讜诪讟讜 讛"谞 讚讟讛讜专讬谉 讚讗注"讙 讚讘讬转 讛住转专讬诐 诇讗讜 诪拽讘诇 讟讜诪讗讛 谞讬谞讛讜 诪"诪 诇讗 讛讜讬 讻爪诪讬讚 驻转讬诇 讚诪爪讬诇 讘讗讜讛诇 讛诪转 讚讛专讬 讟讬讟 诇讗讜 讘谞讬 拽讘讜诇讬 讟讜诪讗讛 谞讬谞讛讜 讜讗讜讻诇讬谉 砖讙讬讘诇谉 讘讟讬讟 讜讛讻谞讬住讛 诇讗讜讛诇 讛诪转 讟诪讗讬诐 讜驻讬专砖讜 讘转讜住' 讚讟注诪讗 讚诪转谞讬' 诪砖讜诐 讘诇讜注讛 讛讜讗 讜诪"诪 讗砖诪讜注讬谞谉 专讘讛 讘砖谞讬 讟讘注讜转 讚讗讬 诪诪转谞讬 讛"讗 讚讟讜诪讗讛 讘诇讜注讛 讚诇讗 诪讟诪讗讛 讛讬讬谞讜 诇讗 诪讟诪讗' 诇讟讛专讜转 砖讘讞讜抓 讗讘诇 讟讛专 讛讘诇讜注讛 注诪讛 诪讟诪讗讛 讜讻谉 讛讗 讚讟讛专讛 讛讘诇讜注 诇讗 诪讟诪讗讛 讛讬讬谞讜 诪讟讜诪讗讛 讚注诇诪讗 讜诇讗 诪讟讜诪讗讛 讛讘诇讜注讛 注诪讛 讜讗讬谉 诇转诪讜讛 讻讬讜谉 讚讘讗 诇讗砖诪讜注讬谞谉 讻讗谉 讘砖谞讬 讟讘注讜转 诪讗讬 讻砖诐 讬砖 诇讜诪专 讚讛讻讬 驻讬专讜砖讜 讻砖诐 砖讟讜诪讗讛 讘诇讜注讛 讗讬谞讛 诪讟诪讗讛 讗转 讛讗讚诐 讛讘讜诇注 讗注驻"讬 砖谞讜讙注 讘讜 讻讱 讗讬谞讛 诪讟诪讗' 讟讛专讛 砖讗爪诇诐 讜讗"转 讜讛讗 专讘讛 讟讛专讛 讘诇讜注讛 讚讗讬谞' 诪讟诪讗讛 诪拽诇 讜讞讜诪专 讚爪诪讬讚 驻转讬诇 讙诪讬专 诇讛 讜讛讗 诇讗 讚诪讬讗 诇讘' 讟讘注讜转 讚诪讜谞讞讬谉 讝讜 讘爪讚 讝讜 讜转讬专爪讜 讚专讘讛 讻讜诇讛 诪诇转讗 讚专砖 诪谉 讛讗讜讻诇 讗转 谞讘诇转讛 诪讬 诇讗 注住拽讬' 讚讗讻诇 住诪讜讱 诇砖拽讬注转 讛讞诪讛 讜拽讗诪专 专讞诪谞讗 讚讟讛讜专 讗驻讬诇讜 诇讗讻讜诇 讘转专讜诪讛 讜谞讜讙注转 讘讟讜诪讗讛 砖讘诪注讬' 讜讗住讜专 诇讟诪讗讛 讜讗讬谉 诇讱 砖转讬 讟讘注讜转 讙讚讜诇 诪讝讛 讜拽砖讛 拽爪转 讚讛讗 专讘讛 诪讬拽诇 讜讞讜诪专 讚爪诪讬讚 驻转讬诇 讙诪讬专 诇讛 讜诇砖讬讟转 专讘讜转讬谞讜 讘注诇讬 讛转讜住' 诇讗 讛讜讬 诇讬讛 诇讗转讜讬讬 讻诇诇 拽"讜 讚爪诪讬讚 驻转讬诇 讻讬讜谉 讚讻讜诇讗 诪讬诇转讗 诪拽专讗 讚讛讗讜讻诇 诪谞讘诇转诐 谞驻拽讗 讜诪转专抓 专讘讬' 讛讙讚讜诇 讝"诇 讚专讘讛 诇讗讜 诪转讜专转 拽"讜 讗诪专 讻谉 讗诇讗 住讘专讗 讚谞驻砖讬' 讛讜讗 讚拽讗诪专 砖讗讬谉 诇讞诇拽 讘讬谉 讝讜 诇讝讛 讜诪注讬拽专讗 讙诪专讗 讛讜讗 讚驻专砖' 讻讱 诇诪讗讬 讚住"讚 诇讟讛专讛 讜讟讜诪讗讛 砖讞讜爪讛 诇讛.





讛诪讗讬专讬

讛专讘讛 讚讘专讬诐 谞转驻专砖讜 讘讘讛诪讛 砖诇讗 谞转驻专砖讜 讘讞讬讛 讜讛专讘讛 谞转驻专砖讜 讘讞讬讛 砖诇讗 谞转驻专砖讜 讘讘讛诪讛 讗诇讗 砖讻诇谉 砖讜讜转 讛谉 诇讬转谉 讗转 讛讗诪讜专 砖诇 讝讛 讘讝讛 讻讬爪讚 讛专讬 砖住讬诪谞讬 讟讛专讛 专"诇 诪驻专讬住讬 驻专住讛 讜诪注诇讬 讙专讛 诇讗 谞转驻专砖讜 讗诇讗 讘讘讛诪讛 讜讛专讬 讛诐 讗祝 讘讞讬讛:



讟专驻讛 诇讗 谞讗诪专 讘讛 讗讬住讜专 注砖讛 诪讜住祝 注诇 诇讗讜 砖诇 讜讘砖专 讘砖讚讛 讟专驻讛 诇讗 转讗讻诇讜 讗诇讗 讘讞讬讛 砖谞讗诪专 讝讗转 讛讞讬讛 讞讬讛 讗讻讜诇 讻讜' 讜讛专讬 讗祝 讛讘讛诪讛 讘讻诇诇 注砖讛 砖讘讛 讜注诇 讝讛 讗谞讜 讙讜专住讬诐 讘拽爪转 住驻专讬诐 讘讛诪讛 讘讻诇诇 讞讬讛 诇注谞讬谉 讟专驻讛:



讗讬住讜专 讛专讘注讛 诇讗 谞讗诪专 讗诇讗 讘讘讛诪讛 砖谞讗诪专 讘讛诪转讱 诇讗 转专讘讬注 讻诇讗讬诐 讗祝 讞讬讛 讘讻诇诇 讜讻谉 讻诇 讻讬讜爪讗 讘讝讛:



讗注"驻 砖谞讗诪专讛 讬爪讬专讛 讘讞讬讛 讗讬谉 讚讬谞讛 诇注谞讬谉 讬讜诇讚转 讻诇讬讚转 讗讚诐 讻讬爪讚 讗砖讛 砖讛驻讬诇讛 诪讬谉 讘讛诪讛 讗讜 讞讬讛 讜注讜祝 讟诪讗讬谉 讗讜 讟讛讜专讬诐 讛讜讗讬诇 讜讗讬谉 驻谞讬讜 驻谞讬 讗讚诐 讗驻讬' 讛讬讛 讛讙讜祝 爪讜专转 讗讚诐 讗讬谞讜 讜诇讚 讻诇诇 讜讗讬谉 讗诪讜 讟诪讗讛 诇讬讚讛 讛讗 讗诐 讛讬讜 驻谞讬讜 驻谞讬 讗讚诐 讛专讬 讝讛 讜诇讚 讜讗诐 讝讻专 转砖讘 [诇讝讻专] 讜讗诐 谞拽讘讛 转砖讘 诇谞拽讘讛 讜讗诐 讗讬谞讜 谞讬讻专 讘讬谉 讝讻专 诇谞拽讘讛 转砖讘 诇讝讻专 讜诇谞拽讘讛 讜讬砖 讘讚讘专讬诐 讗诇讜 讛专讘讛 转谞讗讬诐 讻诪讜 砖讬转讘讗专 讘诪拽讜诪讜:



诪讛 砖谞讗诪专 讘转讜专讛 讘驻专砖转 讜讬拽专讗 砖讛谞讜讙注 讘谞讘诇讛 诪讘讬讗 拽专讘谉 注讜诇讛 讜讬讜专讚 驻讬' 讛讚讘专讬诐 讘砖谞讙注 讘谞讘诇讛 讜讗讞专 讻讱 谞讻谞住 诇诪拽讚砖 讗讜 讗讻诇 讘砖专 拽讚砖 讗讘诇 诇讗 讘谞讙讬注转 讛讟讜诪讗讛 诇讘讚 讻诪讜 砖讬转讘讗专 讘诪拽讜诪讜:



讻诇 砖讘诇注 讚讘专 讟诪讗 讚专讱 驻讬讜 讜讛专讬 讛讜讗 讘转讜讱 诪注讬讜 讜拽讜讚诐 砖谞转讗讻诇 讟讘诇 诇诪讙注 讗讜转讜 讚讘专 讜讛专讬 注讚讬谉 讛讚讘专 砖诇诐 讘诪注讬讜 讟讛讜专 讜讚讘专 讝讛 谞拽专讗 讟讜诪讗讛 讘诇讜注讛 讜讛讬讗 讛讗诪讜专 注诇讬讛 讘诇讜注 诪诇诪注诇讛 讜讻谉 讗诐 转讞讘 诇讜 讚专讱 讘讬转 讛专注讬 讻讙讜谉 讗诇讜 讛讗诇讞讜拽谞讗砖 注讚 砖讛讻谞讬住讜讛 诇诪拽讜诐 讛注讻讜诇 讜讛讬讗 讛讗诪讜专 注诇讬讛 讘诇讜注 诪诇诪讟讛 讜讗讬谞讜 诪讟诪讗 诇讗 诪诪讙注讜 砖诇 注讻砖讬讜 讜诇讗 诪诪砖讗讜 讗讘诇 诇讗 讛讬讛 讛讚讘专 讘诪注讬讜 讗诇讗 砖转讞讘 诇讜 讞讘专讜 讟讜诪讗讛 讝讜 讘讻讜砖 诇讘讬转 讛讘诇讬注讛 讜诇讗 谞讙注 讘诇砖讜谞讜 讜诇讗 讘讞讻讜 讗讜 砖讛讻谞讬住讜 讘诪注讬 讛讗砖讛 诪转讜讱 驻讬讛 砖诇 诪讟讛 讗讬谉 讝讛 讟讜诪讗讛 讘诇讜注讛 讗诇讗 讟讜诪讗转 讘讬转 讛住转专讬诐 讜讗讬谞讜 诪讟诪讗 讘诪讙注 讝讛 讗诇讗 砖讛讜讗 诪讟诪讗 讘诪砖讗 专"诇 讗诐 讛诇讱 砖谞讬砖讗 注诪讜 讘讛诇讬讻转讜 拽讜讚诐 砖谞转讗讻诇:



讜讻讘专 讘讬讗专谞讜 讘诪住讻转 谞讚讛 驻专拽 讚讜驻谉 砖讻诇 砖讛讜讗 诪讘讬转 讛讘诇讬注讛 讜诇驻谞讬诐 诪诇诪注诇讛 讗讜 诪谉 讛诪拽讜专 讜诇驻谞讬诐 诪诇诪讟讛 讗讜 诇诪拽讜诐 讛注讻讜诇 诪拽讜诐 砖讗讬谉 注砖讜讬 诇讬讙诇讜转 讛讜讗 讟讜诪讗讛 讘诇讜注讛 讗讘诇 讻诇 砖讛讜讗 讘讘讬转 讛讘诇讬注讛 注爪诪讜 讗讜 转讜讱 讛讞讜讟诐 讜砖讗专 讛拽诪讟讬诐 诪拽讜诐 砖注砖讜讬 诇讛讙诇讜转 讛讜讗 讟讜诪讗转 讘讬转 讛住转专讬诐 诪注转讛 诪讬 砖讗讻诇 谞讘诇讛 住诪讜讱 诇砖拽讬注转 讛讞诪讛 讟讜讘诇 诪讬讚 讗注"驻 砖诇讗 谞转讗讻诇讛 讜诪注专讬讘 砖诪砖讜 讜讟讛讜专 讜讗注"驻 砖讛诇讱 讜谞讬砖讗 注诪讜 讘讛诇讬讻转讜 讜讗诐 讘诇注 讻讝讬转 诪谉 讛诪转 讗讬谞讜 诪讟诪讗 讘讗讛诇:



讘砖专 谞讘诇讛 砖讛讬转讛 诪住专讞转 诪讞讬讬诐 讜谞诪爪讗 砖讘砖注讛 砖讞诇 注诇讬讛 砖诐 谞讘诇讛 诇讗 讛讬转讛 专讗讜讬讛 诇讙专 讗讬谉 讘讛 讟讜诪讗转 谞讘诇讛 讻诇诇 讛讜讗讬诇 讜讗讬谞讛 专讗讜讬讛 诇讙专 讗注"驻 砖注讚讬谉 专讗讜讬讛 诇讻诇讘 诇讗 诇讟诪讗 讗讚诐 讜讛讬讗 砖讗诪讜专 注诇讬讛 讟讜诪讗讛 讞诪讜专讛 讜诇讗 诇讟诪讗 讗讜讻诇讬谉:



诇讗 讛住专讬讞讛 诪讞讬讬诐 讜讘砖注讛 砖讞诇 注诇讬讛 砖诐 谞讘诇讛 讛讬转讛 专讗讜讬讛 诇讙专 讜讛住专讬讞讛 讗讞专 讻谉 注讚 砖讗讬谞讛 专讗讜讬讛 诇讙专 讗讘诇 专讗讜讬讛 讛讬讗 注讚讬谉 诇讻诇讘 讬砖 讘讛 注讚讬谉 讟讜诪讗转 谞讘诇讛 注讚 砖转讘讗讬砖 讻诇 讻讱 砖转驻住诇 诪诇讗讻讜诇 诇讻诇讘 讘讬谉 诇讟讜诪讗转 讗讚诐 讘讬谉 诇讟讜诪讗转 讗讜讻诇讬谉 讜讛讬讗 讛讗诪讜专 注诇讬讛 讟讜诪讗讛 拽诇讛:



讗讜讻诇 谞讘诇讛 砖谞诪讗住 讜讗讬谉 诪讬讗讜住讜 谞讬讻专 讘讜 注讚 砖讗讜转讜 讗讜讻诇 专讗讜讬 诇诪讬 砖诇讗 专讗讛 讘讜 讗讜转讜 讛诪讬讗讜住 讗讘诇 讗讬谞讜 专讗讜讬 诇诪讬 砖专讗讛 讗讜转讜 讛诪讬讗讜住 讻讙讜谉 讗讜讻诇 谞讘诇讛 砖讗讻诇讜 讗讬讝讛 讘注诇讬 讞讬讬诐 讜讛讜爪讬讗讜 诇讗诇转专 拽讜讚诐 砖谞转讗讻诇 讛专讬 讝讛 诪讟诪讗 注诇 讝讜 讗诪专讜 谞讛讬 讚讘驻谞讬讜 诇讗 讞讝讬讗 砖诇讗 讘驻谞讬讜 诪讬讛讗 讞讝讬讗:



讻砖诐 砖讟讜诪讗讛 讘诇讜注讛 讗讬谞讛 诪讟诪讗讛 讗讞专讬诐 讻讱 讟讛专讛 讘诇讜注讛 讗讬谞讛 诪拽讘诇转 讟讜诪讗讛 讻讬爪讚 讘诇注 讟讘注转 讟讛讜专讛 讜谞讻谞住 诪讬讚 诇讗讛诇 讛诪转 讛讟讘注转 讟讛讜专 讜讗祝 讝讜 讗讬谉 讘讛 讞诇讜拽 讘讬谉 讘诇讜注 讚诇诪注诇讛 诇讘诇讜注 讚诇诪讟讛 讜诪讛 砖讗诪专 讻讗谉 诇诪注诇讛 砖讗讬谞讛 注讜砖讛 注讻讜诇 驻专讜砖讜 砖讛讜讗 专讞讜拽 诪诪拽讜诐 讛注讻讜诇 讜讛讛驻讱 诇讛驻讱 讜讛讜讗 砖讛拽砖讛 讻诇讜诐 注讜砖讛 注讻讜诇 诇诪讟讛 讗诇讗 注诇 讬讚讬 诪注诇讛 砖讻诇 砖讗讬谞讜 谞讻谞住 讚专讱 讛驻讛 讗讬谞讜 诪转讗讻诇 讘诪注讬谉 讜讛砖讬讘讜 讗驻讬' 讛讻讬 诇诪讟讛 注讚讬祝 砖诪拽讜诐 讛注讻讜诇 诪爪讬诇 讘讟讜诪讗讛:



讻诇讬 讞专住 讛诪讜拽祝 爪诪讬讚 驻转讬诇 诪爪讬诇 注诇 讟讛专讜转 砖讘转讜讻讜 诪诇讬讟诪讗 讗讘诇 讗讬谞讜 诪讜谞注 讟讜诪讗讛 砖讘转讜讻讜 诪诇讟诪讗 讗讞专讬诐 讻讗讚诐 讻讬爪讚 讻诇讬 讞专砖 讛诪讜拽祝 爪诪讬讚 驻转讬诇 讘讗讛诇 讛诪转 讜讗讜讻诇讬谉 讘转讜讻讜 谞讬爪诇讜 讛讗讜讻诇讬谉 讻诇讬 讞专住 讛诪讜拽祝 爪诪讬讚 驻转讬诇 讜讻讝讬转 诪谉 讛诪转 讘转讜讻讜 讜讛讻谞讬住讜 诇讘讬转 讟讜诪讗讛 讘讜拽注转 讜注讜诇讛 讜诪讟诪讗 讻诇 诪讛 砖讘讘讬转:



讻诇讬 讞专住 讻讘专 讘讬讗专谞讜 砖讗讬谞讜 诪讬讟诪讗讛 讗诇讗 诪讗讜讬专讜 诇讗 诪讙讘讜 讜砖讗专 讛讚讘专讬诐 诪讙讘谉 讜诇讗 诪讗讜讬专谉 讻诪讜 砖讛转讘讗专:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 谞讗诪专 讻讗谉 讘讛诪讛 讻讜' 讘驻' 爪讜 谞驻砖 讻讬 转讙注 讻讜' 注讻"诇 讻爪"诇:


讘讚"讛 讗讞转 讝讜 讻讜' 讜拽专讗 诇诪注讜讟讬 讛讬讻讗 讻讜' 诪讬转讛 讜讞诇讛 注诇讛 砖诐 讻讜' 注讻"诇 讻爪"诇:


转讜住' 讘讚"讛 讜诇专讘谞谉 讛讗讬 拽专讗 诇"诇 讻讜诇讬讛 诇讻讚专讘讬 讻讜' 讚讙专住讬' 讛谞讬讞讗 诇专"诪 讗诇讗 诇专讘谞谉 讻讜' 注讻"诇 诪讚讘专讬 讘注诇 讛诪讗讜专 诇驻讬 讙讬专住讗 讝讜 诪讬住讜讚 专"讞 讚讙专住讬' 诇注讬诇 讘讛诪讛 讟讛讜专讛 讘讻诇诇 讞讬讛 讟讛讜专讛 诇讟专驻讛 讘讛诪讛 讟诪讗讛 讘讻诇诇 讞讬讛 讟诪讗讛 诇讬爪讬专讛 讚转谞谉 讻讜' 讜驻专讬讱 讛谞讬讞讗 诇专"诪 讜诪住讬拽 诇讻讚专讘讬 讚转谞讬讗 讻讜' 注"砖 讗讘诇 诪讚讘专讬 讛转讜住' 谞专讗讛 讚讘讻诇 讝讛 讛讜讜 讙专住讬 讻专砖"讬 讜讗讘讛诪讛 讟讛讜专讛 讘讻诇诇 讞讬讛 讟讛讜专讛 诪住讬拽 诇讬爪讬专讛 讚转谞谉 讻讜' 讜讙专住讬' 讛谞讬讞讗 诇专"诪 讻讜' 讜诪住讬拽 讚讻讜诇讛 诇讻讚专讘讬 讛讜讗 讚讗转讗 讜谞专讗讛 讚讛"驻 讚讜讚讗讬 讗讜 讘谞讘诇转 讞讬讛 讟诪讗讛 讻讜' 诇驻讬 驻砖讜讟讛 诪诇转 讟诪讗讛 诇讗 拽讗讬 讗讞讬讛 讗诇讗 讗谞讘讬诇讛 讜讘讻诇 讞讬讛 诪讚讘专 讛讻转讜讘 讜讻谉 驻讬' 讗讜 讘谞讘诇转 讘讛诪讛 讟诪讗讛 讻讚拽讗诪专 讜讻讬 讟诪讗讛 诪讟诪讗讛 讜讟讛讜专讛 诇讗 诪讟诪讗讛 讗诇讗 讚转诇诪讜讚讗 诪讚讬讬拽 诪诪诇转 讟诪讗讛 讚诇讗 讛讜讛 爪专讬讱 诇诪讻转讘讬讛 讗诇讗 诇讚专讜砖 诪谞讬讛 讚讗讞讬讛 拽讗讬 讜诇讟诪讗 注讜讘专 讟诪讗讛 讗转讗 讜诇诪"讚 谞诪讬 讚注讜讘专 讟诪讗讛 讟讛讜专 讻讜诇讬讛 诇讻讚专讘讬 讗转讗 讜讞讬讛 诇讙讜驻讬讛 讜讗讬讬讚讬 讚讻转讘 讟诪讗讛 讘讘讛诪讛 诪砖讜诐 讙"砖 讻转讘 谞诪讬 讘讞讬讛 讜讛砖转讗 讻"注 讞讬讛 讚讘拽专讗 诇讙讜驻讬讛 讗转讗 讜诪砖诪注 讘讬谉 讟诪讗讛 讜讘讬谉 讟讛讜专讛 讗诇讗 讚讘讛诪讛 讟讛讜专讛 诇讗 讛讜讝讻专讛 讘讛讱 驻专砖讛 讚讘讛诪讛 讚讻转讬讘 讘讛讗讬 拽专讗 诇讙"砖 讗转讗 讜讗讛讗 拽讗诪专 讚讻讜诇讛讜 讻诇诇讬 讻讚专' 拽讗转讗 讚讻诪讜 讚讗爪讟专讬讱 讻诇诇讗 讚讘讛诪讛 讟诪讗讛 讘讻诇诇 讞讬讛 讟诪讗讛 诇诇诪讜讚 诪讬谞讬讛 讬转讜专讗 讚讘讛诪讛 讟诪讗讛 诇讙"砖 诇诇诪讜讚 讗拽专讘谉 注讜诇讛 讜讬讜专讚 讚讘讛讱 驻专砖讛 讚讘讟讜诪讗转 拽讜讚砖 诪砖转注讬 讛"谞 讗爪讟专讬讱 讛讗讬 讻诇诇讗 讚讘讛诪讛 讟讛讜专讛 讘讻诇诇 讞讬讛 讟讛讜专讛 讚讻转讬讘 讘讛讗讬 驻专砖转讗 讚讗讬谞讜 讞讬讬讘 讘讛 拽专讘谉 注讜诇讛 讜讬讜专讚 讗诇讗 讘讟讜诪讗转 拽讬讚砖 讜讚讜"拽:


讘讚"讛 诪讬 诇讗 注住拽讬谞谉 讻讜' 讗讘诇 诇专讘讗 讚住讘专 讘讬转 讛住转专讬诐 讛讜讬 讛讬讻讬 诪转专抓 诇讘专讬讬转讗 讻讜' 注讻"诇 讬砖 讘讝讛 讚讘专讬诐 讗讞专讬诐 诇专讗"砖 讝"诇 讜讗讜诇讬 谞注诇诐 诪诪谞讜 讚讘专讬 讛转讜住' 讘讝讛 讛讻讗 讜讘驻' 讬讜爪讗 讚讜驻谉 讜砖诐 讘讞讬讚讜砖讬谞讜 讛讗专讻谞讜 讘讝讛 注"砖:





诪讛专"诐

讘讙诪' 诪讬 诇讗 注住拽讬谞谉 讜讻讜'. 讜爪"诇 讛讗 讚讛爪专讬讱 拽专讗 讘讗讜讻诇 诪谞讘诇转诐 讻讬讘讜住 讘讙讚讬诐 讜讛注专讘 砖诪砖 讛讬讬谞讜 讛讬讻讬 砖讛住讬讟 讛谞讘诇讛 讘讙专讜谞讜 讗讜 讘驻讬讜 注"讬 讛讗讻讬诇讛 拽讜讚诐 砖讛讙讬注 诇诪注讬讜 讛转讞转讜谞讬诐 讜谞注砖讛 讟讜诪讗讛 讘诇讜注讛 讚讗诇"讻 讻讬讜谉 讚讟讜诪讗讛 讘诇讜注讛 诇讗 诪讟诪讗 诇讗 爪专讬讱 讻诇诇 讻讬讘讜住 讘讙讚讬诐 讜讛注专讘 砖诪砖 讘讗讜讻诇 谞讘讬诇讛 讜拽"诇:


讘转讜住' 讚"讛 讜诇专讘谞谉 讛讗讬 拽专讗 诇诪讛 诇讬 讻讜' 讗诇讗 诇专讘谞谉 诪讗讬 讗讬讻讗 诇诪讬诪专 讜讻讜'. 讚诇讚讬讚讛讜 诇讬讻讗 诇诪讬诪专 诇讬爪讬专讛 讜砖谞讜讬讗 讚诪砖谞讬 讘讙诪专讗 讻讜' 诇讻讚专' 讛讜讗 讚讗转讗 爪"诇 讚讛讻讬 驻讬专讜砖讗 讛讗 讚讗砖诪讜注讬谞谉 拽专讗 讚讘讛诪讛 讘讻诇诇 讞讬讛 讻讜' 诇讻讚专' 讗转讗 诇讗 谞驻拽讗 诇谉 讘讝讛 讗诇讗 诇注谞讬谉 讚讘讛诪讛 讟诪讗讛 讘讻诇诇 讞讬讛 讟诪讗讛 讻讚讬 诇诪讬诇祝 诪谞讬讛 讛讗 讚讚专讬砖 专' 讜诇讗 诇注谞讬谉 讚讘讛诪讛 讟讛讜专讛 讘讻诇诇 讞讬讛 讟讛讜专讛 讜专讘谞谉 诇讗 住"诇 讻诇诇讗 讚拽讗诪专 专' 讬讜谞转谉 讘讛诪讛 讟讛讜专讛 讘讻诇诇 讞讬讛 讟讛讜专讛 讜讻讜':


讚"讛 讜讛讗砖讛 讟讛讜专讛 讜讻讜' 讻砖诇讗 讛注讙讬诇 讛专讗砖 讻驻讬拽讛. 驻讬专讜砖 讻讻讚讜专 讜讻驻拽注转 砖诇 爪诪专 砖转讬 讗讜 注专讘 讜注"砖 讘讘讻讜专讜转:


讚"讛 诪讬 诇讗 注住拽讬谞谉 讚讗讻诇 住诪讜讱 诇砖拽讬注转 讛讞诪讛 讜讻讜' 讜诪砖诐 诪讚拽讚拽 讗讘讬讬 讚讘诪拽讜诐 谞讘讬诇转 注讜祝 讟讛讜专 讘诇讜注 讛讜讗. 驻讬' 讜讟讬诪讗讛 讘诇讜注讛 诇讗 诪讟诪讗讛 讜诇讻讱 诇讗 诪讟诪讗讛 讘讙讚讬诐 讘讘讬转 讛讘诇讬注讛 讜讗"讻 砖"诪 讚讟讜诪讗转 讘诇讜注讛 诇讗 诪讟诪讗:


讘讗"讚 讗讘诇 诇专讘讗 讜讻讜' 讛讬讻讗 诪转专抓 诇讘专讬讬转讗. 专"诇 讗诪讗讬 拽转谞讬 讘讘专讬讬转讗 讚诇讗 诪讟诪讗讛 讛谞讘讬诇讛 讘讙讚讬诐 讘讘讬转 讛讘诇讬注讛 讜讛讗 讛住讬讟讛 注"讬 讛讘诇讬注讛 讜讛讜讬 诇讬讛 谞讜砖讗 讛谞讘讬诇讛 讚诪讟诪讗 讘讙讚讬诐:


[讘讗"讚] 注"讻 讻砖转讞讘 诇讞讘专讜 讜讛讜爪讬讗讛 讜讻讜'. 专"诇 讜诇讻讱 诇讗 谞砖诪注 讙"讻 诪讬谞讛 讚讟讜诪讗讛 讘诇讜注讛 诇讗 诪讟诪讗 讚诇注讜诇诐 讗讬诪讗 诇讱 讚讗诐 谞讘诇注讛 诇转讜讱 诪注讬讜 讛转讞转讜谞讬诐 讜讛住讬讟讛 讘转讜讱 诪注讬讜 讗讛"谞 讚讛讜讬 讟诪讗 讗诇讗 讚讗讬讬专讬 讚讛讜爪讬讗讛:


[讘讗"讚] 讜诪讬讛讜 讛讬讬谞讜 讬讻讜诇讬谉 诇驻专砖 讜讻讜'. 专"诇 讚讜讚讗讬 谞讜讻诇 诇转专抓 讻讱 讘诇讬 砖讜诐 讛讻专讞 讜讚讬讜拽 讚诇讛讻讬 专讘讗 讗讬谞讜 诪讚拽讚拽 诪砖诐 讚讟讜诪讗讛 讘诇讜注讛 讗讬谞讛 诪讟诪讗讛 诪砖讜诐 讚谞讜讻诇 诇转专抓 讚拽专讗 讗讬讬专讬 讘讛讜爪讬讗讛 讗讘诇 诪讛 砖讘讗转 诇讛讻专讬讞 讚注"讻 讗讬讬专讬 讘讛讜爪讬讗讛 讚讗诇"讻 讛讬讻讬 诪转专抓 专讘讗 诇讘专讬讬转讗 讝讛 讗讬谞讜 诪讜讻专讞 讚谞讜讻诇 诇驻专砖 讜诇转专抓 讛讘专讬讬转讗 讘诇讗 讛讜爪讬讗讛 讗诇讗 砖讛讬讛 讘讬转 讛讘诇讬注讛 专讞讘 讜诇讗 讛住讬讟 讻诇诇 讜诇讻讱 诇讗 谞讟诪讗 讘讘讬转 讛讘诇讬注讛 讗注"讙 讚诇讗 讛讜讬讗 讻讬 讗诐 讘讬转 讛住转专讬诐 讜诪讟诪讗 砖诐 讘讛住讟 讜讘诪砖讗 讜诇驻"讝 讛讬讛 讬讻讜诇 诇讚拽讚拽 诪砖诐 讗祝 诇专讘讗 讚讟讜诪讗讛 讘诇讜注讛 诇讗 诪讟诪讗 讚讗诇"讻 谞讛讬 讚诇讗 谞讟诪讗 讘讘讬转 讛讘诇讬注讛 诪砖讜诐 讚诇讗 讛住讬讟 讬讟诪讗谞讜 讻砖讛讙讬注 诇转讜讱 讘谞讬 诪注讬诐 讜拽"诇:


讘讗"讚 讜诇讗 讻转讬讘 讗讜讻诇 讗诇讗 讻讚讬 诇讬转谉 砖讬注讜专 讗讻讬诇讛 讜讻讜'. 驻讬' 讚讛讻讬 拽转谞讬 讛转诐 讘讘专讬讬转讗 讗"讻 专"诇 讻讬讜谉 讚谞讘讬诇讛 讗讬谞讛 诪讟诪讗讛 讘讙讚讬诐 讘讘讬转 讛讘诇讬注讛 诇诪讛 讻转讘 专讞诪谞讗 讜讛讗讜讻诇 诪谞讘诇转讛 讛讗 诇讗 诪爪讬谞讜 讚谞讟诪讗 注"讬 讗讻讬诇讛 讗诇讗 讘诪讙注 诇讬转谉 砖讬注讜专 讜讻讜':


[讘讗"讚] 讜讗讬 讗爪讟专讬讱 诇讚专砖讗 讚讛讻讗 讜讻讜'. 专"诇 讜注讜讚 讗讬 讗爪讟专讬讱 诇讚专砖讛 讚讛讻讗 讜讻讜':


[砖诐] 讜讬"诇 讚诇讗 诪住转讘专 诇讗讜拽诪讬 讜讻讜'. 讻诇诇 讛注谞讬谉 讚专讘讗 住"诇 讚讛讗 讚诪讬注讟 拽专讗 讚诇讗 诪讟诪讗 谞讘讬诇讛 讘讙讚讬诐 讗讘讬转 讛讘诇讬注讛 讻砖转讞讘 诇讜 讞讘专讜 讜讘讬转 讛讘诇讬注讛 讛讜讛 专讞讘 讜讛讗 讚讻转讬讘 讜讛讗讜讻诇 诪谞讘诇转诐 讬讻讘住 讘讙讚讬讜 讜讛爪专讬讱 拽专讗 讛注专讘 砖诪砖 讗讬讬专讬 讻砖诇讗 讛讬讛 讘讬转 讛讘诇讬注讛 专讞讘 讜讛住讬讟讛 注"讬 讛讘诇讬注讛 讗讜 砖讘注爪诪讜 诇拽讞讛 讜谞砖讗讛 讜讗讻诇讛 讗诇讗 砖诇讙讜祝 讛讚讬谉 讝讛 诇讗 讗爪讟专讬讱 拽讚讗 讚驻砖讬讟讗 讻讬讜谉 讚讛住讬讟 讗讜 谞砖讗 讛谞讘讬诇讛 砖讛讜讗 讟诪讗 讚讻讘专 砖诪注讬谞谉 砖讛谞讘讬诇讛 诪讟诪讗 讘诪砖讗 讜讗讬谉 讝讛 转诇讜讬 讘讗讻讬诇讛 讜诇诪讛 爪专讬讱 拽专讗 诇诪讻转讘 讜讛讗讜讻诇 诪谞讘诇转讛 讜讙讜' 讗诇讗 诇诪讬诇祝 诪谞讬讛 讚专砖讗 讚讛讻讗 讚诪讬 诇讗 注住拽讬谞谉 讚讗讻诇 住诪讜讱 诇砖拽讬注转 讛讞诪讛 讜讻讜' 诇讗砖诪讜注讬谞谉 讚讟讜诪讗讛 讘诇讜注讛 诇讗 诪讟诪讗 讜诇讗 诪住转讘专 诇讬讛 诇讗讜拽诪讬讛 讻讜诇讬 诇讚专砖讗 讚讛讻讗 讚诇驻讬 讚专讜砖 讚讛讻讗 诇讗 讗转讬 注讬拽专 拽专讗 诇讗讜专讜讬讬 讟讜诪讗讛 讚讻讘专 砖诪注讬谞谉 讚谞讘讬诇讛 诪讟诪讗 讘诪砖讗 讗诇讗 诇讗讜专讜讬讬 讟讛专讛 讗转讗 讚讟讜诪讗讛 讘诇讜注讛 诇讗 诪讟诪讗 讜讗讬谉 讝讛 诪砖诪注讜转 讛拽专讗 讚诪砖诪注 讚讗转讗 诇讗专讜讬讬 讟讜诪讗讛 讜诇讻讱 诪讜拽讬 诇讛 讙"讻 讛讘专讬讬转讗 讚讗转讗 诇讗讜专讜讬讬 讟讜诪讗讛 讚讛讬讬谞讜 诇讬转谉 诇谞讜砖讗 砖讬注讜专 讗讻讬诇讛 讜诪"诪 讻讜诇讬 (讜讻讜') 诇讚专讜砖 讚讛转诐 诇讬讻讗 诇讗讜拽诪讗 讚讗讬谉 诪拽专讗 讬讜爪讗 诪讬讚讬 驻砖讜讟讜 讚诪砖诪注 讚诪讬讬专讬 讘讗讜讻诇 诪诪砖 讜诇讻讱 注"讻 讗转讬 谞诪讬 诇讚专讜砖 讚讛讻讗 讻谉 谞专讗讛 讛爪注转 讻讜讜谞转 讚转讜住' 讜讚讜"拽:





讞讻诪转 砖诇诪讛

专砖"讬 讘讚"讛 讗诇讗 诇讘专 驻讚讗 讻讜' 讜诇讗 诪讟诪讗 讗讚诐 讛住"讚:


讘讚"讛 讘讜拽注转 讜注讜诇讛 讻讜' 诪爪讬诇 注诇 讟讛专讛 讻讜' 讛讚"讗:


转讜住' 讘讚"讛 讜讛讗砖讛 讟讛讜专讛 讻讜' 讛注讙讬诇 讛专讗砖 讻讜'. 谞"讘 讻诇讜诪专 砖注讘 专讗砖讜 讻诪讜 拽讬驻讛 砖诇 爪诪专 注讬讬谉 砖诐 驻专拽 讛诇讜拽讞 讘讛诪讛:





专砖"砖

讙诪专讗 讚讻转讬讘 讝讗转 讛讘讛诪讛 讗砖专 转讗讻诇讜 讻讜'. 讻爪"诇 讘诇讗 讜讗"讜:



专砖"讬 讚"讛 讛"讙 诇专讘谞谉. 讜讗诪转谞讬转讬谉 讚讬诇谉 拽讗讬. 讻"谞 讚爪"诇:



专砖"讬 讚"讛 诇讻讚专讘讬. 讜讗讬讬讚讬 讚讻转讬讘 讟诪讗讛 讘讘讛诪讛 诪砖讜诐 讙"砖 讻讜'. 讜拽砖讛 诇讗 诇讬讻转讜讘 讟诪讗讛 讻诇诇 诇讗 讛讻讗 讜诇讗 讛转诐 讜谞讬诇祝 讘讛诪讛 诪讘讛诪讛:



专砖"讬 讚"讛 讘讜拽注转 讜注讜诇讛. 讗诇诪讗 讗驻讬' 讘诇讬注转 拽专拽注 讻讜' 讜讻"砖 讘诇讬注转 讻诇讬. 拽"诇 讟讛专讛 转讜讻讬讞 讚讻诇讬诐 讛讘诇讜注讬诐 讘拽专拽注 讗讜讛诇 讛诪转 诪讬讟诪讗讬诐 讻讚转谞谉 讗讛诇讜转 (驻讟"讜 诪"讛) 砖讗专爪讜 砖诇 讘讬转 讻诪讜讛讜 注讚 讛转讛讜诐. 讜讻谉 砖诐 讘住驻"讙 讙讘讬 讘讬讘. 讜讻诇讬 诪爪讬诇 讜爪"注:





讛讙讛讜转 讬注讘"抓

专砖"讬 讚"讛 砖诇讗 讘驻谞讬讜 讜讻讜壮 讜诇讗 诇注住讛. 谞"讘 讜讛拽讬讗讛:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讛讗砖讛 讻讜' 诇讗讜讬专 讛注讜诇诐. 注讬讬谉 讘专"砖 砖诐 诪砖谞讛 讛':





爪诇"讞

讙诪专讗 讗诪专 专讘讛 讻砖诐 砖讟讜诪讗讛 讜讻讜' 讻讱 讟讛专讛 讜讻讜'. 讛谞讛 诪讬 谞转诇讛 讘诪讬 诪讚讗诪专 讻砖诐 砖讟讜诪讗讛 讜讻讜' 诪砖诪注 砖讝讛 驻砖讜讟 讬讜转专 诪讝讛 讜讛讬讛 诪拽讜诐 诇讜诪专 讚讜拽讗 讟讜诪讗讛 诪讛谞讬 讘诇讜注 讗讘诇 诇讟讛专讛 诇讗 诪讛谞讬 讘诇讜注 讜拽诪"诇 专讘讛 砖讗讬谉 诇讞诇拽. 讜讘讗诪转 讛讚讘专 诇讛讬驻讱 砖讟讛专讛 讘诇讜注 驻砖讜讟 讬讜转专 讻讚讗砖讻讞谉 讘讻诇讬 讞专住 砖诪讜注讬诇 诇讟讛专讛 讛讘诇讜注 讘转讜讻讜 讜讗讬谞讜 诪讜注讬诇 诇讟讜诪讗讛 讛讘诇讜注 讘转讜讻讜 讜讗"讻 诇诪讛 注砖讛 专讘讛 讛讟讜诪讗讛 诇驻砖讜讟 讬讜转专. 讜爪专讬讱 诇讜诪专 砖讟讜诪讗讛 讘诇讜注 诪驻讜专砖 讘诪拽专讗 讜诇讻谉 讛讜讗 驻砖讜讟 讬讜转专. 讜讛谞讛 讗诐 讘诪拽专讗 注爪诪讜 讛讬讛 讬讻讜诇转 讘讬讚讬谞讜 诇转诇讜转 讟注诐 讛讛讬转专 讘讞讚讗 诪谞讬讬讛讜 讗讜 讘讟讜诪讗讛 砖讛讜讗 讘诇讜注 讗讜 讘讟讛专讛 砖讛讜讗 讘诇讜注 讘讜讚讗讬 砖讬讜转专 讛讬讬谞讜 转讜诇讬诐 讟注诐 讛讛讬转专 讘讟讛专讛 讻讚讗砖讻讞谉 讘讻诇讬 讞专住 讛诪讜拽祝 爪"驻. 讜讘讝讛 讛讜谞讞 诇谞讜 诪诪讛 砖讻转讘 诪讛专砖"讗 讘住讜祝 砖诪注转讬讛 砖讻转讘讜 讛转讜住' 讚讙诐 讘' 讟讘注讜转 讚专讬砖 专讘讛 诪拽专讗 讚讗讜讻诇 谞讘诇转讛 讚诪讬 诇讗 注住拽讬谞谉 讚讗讻诇 住诪讜讱 诇砖拽讬注讛 讜讟讜讘诇 讜讗讜讻诇 转专讜诪讛 诇讗诇转专 注讬讬谉 讘住讜祝 讚"讛 讻讬 拽讗诪专 专讘讛 讜讻转讘 诪讛专砖"讗 讗"讻 讙诐 诇讘专 驻讚讗 谞讬讞讗 讻讬讜谉 讚讟讜诪讗讛 拽诇讛 注讚 诇讻诇讘 讜讗"讻 转讟诪讗 讛转专讜诪讛 讘诪注讬讜 讜诇讚讬讚讬 砖驻讬专 拽讗诪专 讚诇讘专 驻讚讗 诇讗 谞讬讞讗 讚诪谞"诇 诇转诇讜转 讟注诐 讛讛讬转专 讘讟讜诪讗讛 讜讚讬诇诪讗 讛讛讬转专 讛讜讗 诪砖讜诐 讚讟讛专讛 讛讬讗 讘诇讜注 讗讱 讚诇讻讗讜专讛 谞专讗讛 讚注讚 讻讗谉 诇讗 讬诇讬祝 讟讛专讛 讘拽"讜 诪讟讜诪讗讛 讗诇讗 讘讞讚讗 诪谞讬讬讛讜 讘诇讜注 砖讗讝 讬砖 诇转诇讜转 讟注诐 讛讛讬转专 诪砖讜诐 讛驻住拽 砖讛讗讚诐 诪驻住讬拽 讘讬谉 专砖讜转 讛讟讜诪讗讛 诇专砖讜转 讛讟讛专讛 砖讞讚讗 诪谞讬讬讛讜 诪讜讘诇注 转讜讱 讙讜驻讜 讜讗讬讚讱 讛讜讗 讞讜抓 诇讙讜祝 讜讛讙讜祝 诪驻住讬拽 讜讗讬谞讜 诪谞讬讞 讛讟讜诪讗讛 诇注讘讜专 讜讗"讻 砖驻讬专 讬砖 拽"讜 诇注谞讬谉 讛讟讛专讛 讻讚讗砖讻讞谉 讘讻诇讬 讞专住 砖讗讬谞讜 诪驻住讬拽 讘驻谞讬 讛讟讜诪讗讛 砖讘转讜讻讜 讜诪驻住讬拽 讘驻谞讬 讟讛专讛 砖讘转讜讻讜 讗讘诇 讘砖谞讬讛诐 讘讙讜驻讜 讗讬谉 讻讗谉 砖讜诐 讛驻住拽 讜讗"讻 讘讬谉 讗诐 转转诇讛 讛讟注诐 讘讟讛专讛 讜讘讬谉 转转诇讛 讛讟注诐 讘讟讜诪讗讛 爪专讬讱 诇讛住讘讬专 讟注诐 讛讛讬转专 砖讚讘专 讛讘诇讜注 讻诪讬 砖讗讬谞讜 讚诪讬 讜讻讬讜谉 讚讚讘专 讛讘诇讜注 讻诪讬 砖讗讬谞讜 诪讛 诪拽讜诐 诇讞诇拽 讘讬谉 讟讜诪讗讛 诇讟讛专讛 讻诇 诪讬 诪讛诐 砖讘诇讜注 讛专讬 讛讜讗 讻诪讬 砖讗讬谞讜 讜讘讝讛 讛讜谞讞 诇讬 讘讚讘专讬 讛转讜住' 砖讻转讘讜 讘讚"讛 讻讬 拽讗诪专 讜讻讜' 砖诐 讘讗诪爪注 讛讚讘讜专 讜讝"诇 讜讗讬谉 诇转诪讜讛 讻讬讜谉 讚讘讗 诇讗砖诪注讬谞谉 讘砖谞讬 讟讘注讜转 诪讗讬 讻砖诐 讜讻讜' 讜讻讜讜谞转 讚讘专讬讛诐 讚讘砖转讬 讟讘注讜转 讗讬 讗驻砖专 诇讛讬讜转 讗讞讚 讘诇讜注 讜讗讞讚 讗讬谞讜 讘诇讜注 讜讗"讻 讘讬谉 讛讟讜诪讗讛 讜讘讬谉 讛讟讛专讛 讘诇讜注 讜讻讬讜谉 砖讗诪专 砖讟讜诪讗讛 讘诇讜注 讗讬谞讜 诪讟诪讗讛 讛讬讬谞讜 讟讛专讛 砖讗爪诇讛 诪讛 讝讜 砖讜讘 砖讗诪专 讻讱 讟讛专讛 讘诇讜注 讜讻讜' 讜讛讬讬谞讜 诪讟讜诪讗讛 砖讗爪诇讛 讜讛专讬 讛讬讬谞讜 讛讱. 讜诇驻讬 诪讛 砖讻转讘转讬 谞讬讞讗 讚谞讜讻诇 砖驻讬专 诇诪爪讜讗 讚讜诪讬讗 讚讘' 讟讘注讜转 砖讬讛讬讜 砖驻讬专 谞讜讙注讬诐 讝讛 讘讝讛 讛讟讜诪讗讛 讜讛讟讛专讛 讜讗' 讬讛讬讛 讘诇讜注 讜讗讞讚 诇讗 讬讛讬讛 讘诇讜注 讜驻注诪讬诐 讛讟讜诪讗讛 讘诇讜注 讜诇驻注诪讬诐 诇讛讬驻讱 讜诇专讘讗 讚讗诪专 讘讬转 讛讘诇讬注讛 讘讬转 讛住转专讬诐 讜讛讬讬谞讜 转讞诇转 讘讬转 讛讘诇讬注讛 讜讻诪"砖 讛转讜住' 诇讛讚讬讗 讗"讻 讗诐 讗讻诇 讗讜讻诇讬诐 讟诪讗讬诐 讜讻讘专 讛诐 讘住讜祝 讘讬转 讛讘诇讬注讛 诪讜转专 诇讗讻讜诇 讗讞专讬讜 转讻祝 转专讜诪讛 讟讛讜专讛 讗诐 讗讻诇 住诪讜讱 诇砖拽讬注转 讛讞诪讛 讜讟讘诇 讜讗讜讻诇 转专讜诪讛 讟讛讜专讛 讜讗祝 砖转专讜诪讛 讟讛讜专讛 讘注讜讚讛 讘转讞诇转 讘讬转 讛讘诇讬注讛 讜注讚讬讬谉 诇讗 诪拽专讬 讘诇讜注 谞讜讙注转 讘讟诪讗讛 砖讻讘专 讛讬讗 讘诇讜注 诪讜转专 砖讟讜诪讗讛 讘诇讜注 讗讬谞讛 诪讟诪讗讛 讗祝 砖讛讟讛讜专讛 讗讬谞讜 讘诇讜注 讜讗注驻"讻 讛讬讗 讗爪诇讛 讘诇讬 讛驻住拽 讜谞讜讙注转 讘讛 讻讱 讟讛专讛 讘诇讜注 讚讛讬讬谞讜 诇讛讬驻讱 砖讗讻诇 转专讜诪讛 讟讛讜专讛 讜讻讘专 讛讬讗 讘住讜祝 讘讬转 讛讘诇讬注讛 讜讗讜讻诇 讗讞专讬讜 讗讜讻诇 讟诪讗 讜讛专讬 讘注讜讚讜 讘转讞诇转 讘讬转 讛讘诇讬注讛 谞讜讙注 讘转专讜诪讛 讟讛讜专讛 砖转讞转讬讜 讜讗驻"讛 诪讜转专 诇驻讬 砖讟讛专讛 讘诇讜注 讗讬谞讜 诪讟诪讗讛 讜砖驻讬专 拽讗诪专 讻砖诐. 讜讛讗 讚驻砖讜讟 诇讬讛 讟讜诪讗讛 讬讜转专 诪讟讛专讛 讛讬讬谞讜 讚讟讜诪讗讛 诪驻讜专砖转 讘拽专讗 讜讛讗讜讻诇 讜讻讜' 诪讬 诇讗 注住拽讬谞谉 讚讗讻诇 转专讜诪讛 诇讗诇转专 讘讗讜驻谉 砖讘注讜讚讛 讘转讞诇转 讘诇讬注讛 谞讜讙注转 讘谞讘讬诇讛 砖讻讘专 讘住讜祝 讘诇讬注讛 讗诇讗 讜讚讗讬 砖讘诪拽讜诐 砖讗讬谉 讟注诐 讛讛讬转专 诪砖讜诐 讛驻住拽 讗讬谉 诪拽讜诐 诇讞诇拽 讘讬谉 讘诇讜注讛 讚讟讜诪讗讛 诇讘诇讜注讛 讚讟讛专讛 讻讬讜谉 砖讛讟注诐 诪砖讜诐 砖讛讜讗 讻讗诇讜 讗讬谞讜 讜讗"讻 讚讗 讜讚讗 讗讞转 讛讬讗 讜诇讗 砖讬讬讱 讻砖诐 讜诇讻谉 讛讜讻专讞讜 讛转讜住' 诇驻专砖 讻砖诐 砖讟讜诪讗讛 讘诇讜注 讗讬谞讜 诪讟诪讗 讗转 讛讗讚诐 讛讘讜诇注讛 讻讱 讜讻讜' 讜拽诪"诇 专讘讛 砖讘讗诪转 讗讬谉 讛讟注诐 诪砖讜诐 讛驻住拽 讜讗驻讬诇讜 诇讗讘讬讬 讚讻诇 讘讬转 讛讘诇讬注讛 讘诇讜注 讛讜讛 诪"诪 诪砖讻讞转 讘讞讚讗 诪谞讬讬讛讜 讘转讞诇转 讘讬转 讛讘诇讬注讛 讜讞讚讗 诪谞讬讬讛讜 讘讙专讜谉 拽讜讚诐 讛转讞诇转 讘讬转 讛讘诇讬注讛 讜谞讜讙注讬诐 讝讛 讘讝讛:


讜讚注 讚诇专讘讗 讚住讜讘专 讘讬转 讛讘诇讬注讛 讘讬转 讛住转专讬诐 讜诇讗 讘诇讜注 讗"讻 讛讬讗 讙讜驻讗 拽砖讬讗 讗讬讱 拽讗诪专 讜讛讗讜讻诇 讜讻讜' 讜诪讬 诇讗 注住拽讬谞谉 讚讗讻诇 转专讜诪讛 诇讗诇转专 讜讻讬讜谉 讚诇专讘讗 诇讗 讛讜讬 讻讬 讗诐 讘讛"住 讛讗 讜讚讗讬 讚讘砖转讬 讟讘注讜转 诇讗 砖讬讬讱 讘讛"住 讜讗"讻 讛讗 诪讟诪讗 讛转专讜诪讛 讜注讜讚 讛讗讚诐 讗讬讱 讬讟讛专 讛讗 谞讜砖讗 讛谞讘讬诇讛 讜爪专讬讱 诇讜诪专 讚注讻"驻 讘讻讚讬 砖讬专讚 讜讬讟讘讜诇 注讻"驻 讻讘专 讛讬讗 讘住讜祝 讛讘诇讬注讛 讗诪谞诐 诇转讞诇转 住讘专转 讛转讜住' 讘专讬砖 砖诪注转讬谉 讚"讛 诪讬 诇讗 注住拽讬谞谉 砖注讚讬讬谉 诇讗 讞讬诇拽讜 诇专讘讗 讘讬谉 转讞诇转 讘讬转 讛讘诇讬注讛 诇住讜驻讛 讜讻诇 讘讬转 讛讘诇讬注讛 诇专讘讗 讘讬转 讛住转专讬诐 讗"讻 讗讬讱 讻转讘讜 讚诇讛讻讬 诪讘讬讗 讘砖诪注转讬谉 拽专讗 讚讜讛讗讜讻诇 诇讛讜讻讬讞 讗祝 诇专讘讗 讚讘诇讜注 讗讬谞讜 诪讟诪讗 讜讛专讬 诇专讘讗 讘讗诪转 拽砖讛 讛讗 诇讗 讛讜讛 讘诇讜注 讻诇诇 讜讗诪讗讬 讬讟讛专 讛讗讚诐 讜讛专讬 讛讜讗 谞讜砖讗 讛谞讘讬诇讛 讘讘讬转 讛住转专讬诐 讚诪讟诪讗 讘诪砖讗 讜爪专讬讱 诇讜诪专 砖讗讬谉 讻讜讜谞转 讛转讜住' 讚专讘讛 住讜讘专 讘讙讜祝 讛讚讬谉 讻专讘讗 讚讘讬转 讛讘诇讜注 讛讜讛 讘讬转 讛住转专讬诐 讗诇讗 专爪讜谞诐 讚诇专讘讗 讚住讜讘专 砖讬砖 诪拽讜诐 诇讗讜拽诪讬 拽专讗 讚讘诇讬注转 注讜祝 讟讛讜专 讘讞讝专 讜讛讜爪讬讗讜 讙诐 专讘讗 住讜讘专 讘讝讛 讻诪讜讛讜 砖讗讬谉 讚讜讞拽 诇讗讜拽诪讬 拽专讗 讘讻讛"讙 讜诇讻谉 讬诇讬祝 专讘讛 诪讜讛讗讜讻诇 讗讘诇 专讘讗 注爪诪讜 住讜讘专 讚讙诐 诪拽专讗 讚讜讛讗讜讻诇 讗讬谉 专讗讬讛 讚砖讘拽讬 诇拽专讗 讚讚讞讬拽 讜诪讜拽讬诐 讗谞驻砖讬讛 讘诇讗 讗讻诇 住诪讜讱 诇砖拽讬注转 讛讞诪讛 讜讘讝讛 谞诇注"讚 讚讛专讗"诐 诇讗 谞讬讞讗 诇讬讛 讘讛讗 讚专讘讗 讜讗诪专 讚拽专讗 诇讗 讗讬讬专讬 讘讗讻诇 住诪讜讱 诇砖拽讬注转 讛讞诪讛 讜诇讻讱 住讘专 讚诇专讘讗 讙讝专转 讛讻转讜讘 砖谞讘讬诇转 讘讛诪讛 讗祝 砖讘讬转 讛讘诇讬注讛 讘讛"住 讗驻"讛 诇讗 转讟诪讗 讜诪讛 砖讗诪专讜 砖诐 讘谞讚讛 (讚祝 诪讘 注"讘) 讚诇专讘讗 讗诐 转讞讘 诇讜 讞讘讬专讜 讻讝讬转 谞讘讬诇讛 诇转讜讱 驻讬讜 谞讛讬 讚讘诪讙注 诇讗 诪讟诪讗 讘诪砖讗 诪讬讛讗 诪讟诪讗:


讗讜诪专 讗谞讬 注"讻 诇讗 讙讝专 讛讻转讜讘 讘谞讘讬诇转 讘讛诪讛 砖讗讬谞讜 诪讟诪讗 讘讘讬转 讛讘诇讬注讛 讗诇讗 讚专讱 讗讻讬诇讛 讚讻谉 讻转讬讘 讘注讜祝 讟讛讜专 诇讗 讬讗讻诇 诇讟诪讗讛 讘讛 讜讘讝讛 讙讝专 讘讛 讜诇讗 讘讗讞专转 讜讻谉 拽专讗 讚专讘讛 讜讛讗讜讻诇 讜讻讘住 讘讙讚讬讜 讗讘诇 讘诇讗 讚专讱 讗讻讬诇讛 讻讙讜谉 砖转讞讘 诇讜 讞讘讬专讜 诇讘讬转 讛讘诇讬注讛 讜讞讝专 讜讛讜爪讬讗讜 讝讛 诇讗 诪拽专讬 讗讜讻诇 讜讘讝讛 砖驻讬专 诪讟诪讗 讘诪砖讗 诇专讘讗 讜诇讗 讟注讛 讛专讗"诐 讘讚讘专讬 讛讙诪专讗 讜讘讞谞诐 讛砖讬讙 诪讛专砖"讗 注诇讬讜 砖诐 讘谞讚讛 讜讗祝 砖诇讗 谞诪砖讱 讛专讗"诐 讗讞专 讚讘专讬 讛转讜住' 诪讻诇 诪拽讜诐 讚讘专讬 讛讙诪专讗 讗讬谞诐 讻谞讙讚讜 讘讗讜驻谉 砖讚讘专讬 讛专讗"诐 讛诐 诇讛讬驻讜讱 诪讚讘专讬 讛转讜住' 砖诇讚讘专讬 讛转讜住' 专讘讗 诪讜拽讬 讘专讬讬转讗 讘讞讝专 讜讛讜爪讬讗讜 讜诇讚讘专讬 讛专讗"诐 讘讝讛 讗讚专讘讛 诇专讘讗 讟诪讗 讛讬讻讗 讚讘讬转 讛讘诇讬注讛 诇讗 讛讬讛 专讞讘 讜讛住讬讟讜 讗讘诇 讗诐 诇讗 讞讝专 讜讛讜爪讬讗讜 讜谞砖讗专 砖诐 讻讚专讱 讗讻讬诇讛 讜讘讝讛 讙讝专转 讛讻转讜讘 砖谞讘诇转 讘讛诪讛 讗讬谞讜 诪讟诪讗 讘讘讬转 讛讘诇讬注讛 讗祝 砖讛讜讗 专拽 讘讘讬转 讛住转专讬诐:


讜诇驻讬 讝讛 诇专讘讗 讗讬谉 诇谞讜 讛讜讻讞讛 注诇 讟讜诪讗讛 讘诇讜注讛 砖讛专讬 诇专讘讗 讙讝专转 讛讻转讜讘 讛讜讗 讜讻讬讜谉 砖讗讬谉 诇谞讜 讛讜讻讞讛 注诇 讟讜诪讗讛 讘诇讜注讛 诪诪讬诇讗 驻砖讬讟讗 砖讗讬谉 诇谞讜 讛讜讻讞讛 注诇 讟讛专讛 讘诇讜注讛 讜讗"讻 诪诪讬诇讗 讛诇讻讛 讻专讘讗 讜讝讛讜 讚注转 讛专讜拽讞 讜诇讻谉 诇讗 诪爪讗 讛讬转专 诇讗砖转 讻讛谉 诇讻谞住 诇讗讜讛诇 讛诪转 讻砖讛讬讗 诪注讜讘专转 讗诇讗 诪讟注诐 住"住 砖诪讗 谞拽讘讛 讜讗转"诇 讝讻专 砖诪讗 谞驻诇 讜诪转讜专抓 拽讜砖讬讬转 讛诪讙"讗 讘住讬诪谉 砖诪"讙 讜讚讜"拽:


讜讞讜抓 诇讚讘专讬谞讜 讘诇讗"讛 讗谞讬 转诪讛 注诇 讛诪讙"讗 讘讝讛 讚诪讛 注谞讬谉 讟讛专讛 讘诇讜注 讘注讜讘专 讜注讜讘专 讬专讱 讗诪讜 讛讜讗 讜讻砖谞讟诪讗转 讛讗诐 谞讟诪讗 讙诐 讛注讜讘专 注诪讛 讻讗讞讚 讜讻诪讜 砖讗诪专讜 专讝"诇 讘讬讘诪讜转 (讚祝 注讞 注"讗) 讚讗诪专 专讘讗 谞讻专讬转 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讚注讜讘专 讬专讱 讗诪讜 讜讗祝 砖讚讞讛 讛转诐 砖讛讟注诐 诪砖讜诐 讚讗讬谉 讻讗谉 讞爪讬爪讛 讚讛讬讬谞讜 专讘讬转讬讛 诪"诪 讗讬谉 讝讛 注讬拽专 讜诇讗 讚讞讛 讻谉 讗诇讗 诇专' 讬讜讞谞谉 讗讘诇 专讘讗 讘注爪诪讜 注讬拽专 讟注诪讜 诪砖讜诐 注讜讘专 讬专讱 讗诪讜 讜讻谉 驻住拽讜 讛转讜住' 讘诪住' 讘"拽 (讚祝 诪讝 注"讗) 讚"讛 诪"讟 讚讘讻诇 诪拽讜诐 注讜讘专 讬专讱 讗诪讜 诪诇讘讚 讘讟专驻讛 砖讬砖 诇讜 讞讬讜转 讘驻谞讬 注爪诪讜. 讜讗"讻 讘砖诇诪讗 讘讗砖讛 砖诪转 讜诇讚讛 讘转讜讱 诪注讬讛 砖诐 讗讬谉 诇讜诪专 讗砖讛 讜注讜讘专 讞讚 讬专讱 讚讗讟讜 讛讜诇讚 诪拽讘诇 讟讜诪讗讛 诪诪拽讜诐 讗讞专 讛讜诇讚 注爪诪讜 诪转 讛讜讗 讜讗诪讜 讛专讬 讛讬讗 讘讞讬讬诐 诇驻谞讬谞讜 讜讗讬谉 诇讜诪专 讻讗谉 注讜讘专 讬专讱 讗诪讜 砖讛专讬 讬砖 诇讗诐 讞讬讜转 讘驻谞讬 注爪诪讛 专拽 砖转拽讘诇 讟讜诪讗讛 诪谉 讛讜诇讚 讘诪讙注 讗讜 讘诪砖讗 讘讝讛 砖驻讬专 讛讜讛 讘诇讜注 讗讘诇 讗砖讛 诪注讜讘专转 讟讛讜专讛 砖谞讻谞住讛 诇讗讜讛诇 讛诪转 讜讗讞"讻 讬诇讚讛 讛讚讘专 驻砖讜讟 讚诇专讘讗 讚注讜讘专 讬专讱 讗诪讜 讙诐 讛讜诇讚 谞讟诪讗 讘诪转 注爪诪讜 讜爪专讬讱 讛讝讗讛 砖诇讬砖讬 讜砖讘讬注讬 讗诐 诇讗 砖谞讜诇讚 讗讞专 砖讛讜讝讛 注诇 讗诪讜 砖讗讝 讛讝讗讛 讜讟讘讬诇讛 砖诇 讛讗诐 住诇拽讗 诇讜诇讚 讙"讻 讚注讜讘专 讬专讱 讗诪讜 讜讗"讻 诪注讜讘专转 讗砖转 讻讛谉 讗住讜专讛 诇讻谞住 诇讗讜讛诇 讛诪转 讜讝讛 诇讗 诪讞砖讘 讟讛专讛 讘诇讜注 讻诇诇 讜诇讻谉 讛讜讻专讞 讛专讜拽讞 诇讛转讬专 诪讟注诐 住"住 讜驻砖讜讟 讘注讬谞讬 诪讗讚 砖讻诇 讚讘专讬 讛转讜住驻讜转 讛谞"诇 谞注诇诪讜 诪谉 讛诪讙"讗 讘砖注讛 砖讻转讘 讚讘专 讝讛. 讜谞讞讝讜专 诇讚讘专讬 讛谞"诇 砖讻转讘转讬 讚诇专讘讗 诇讗 住"诇 讻诇诇 讟讜诪讗讛 讘诇讜注 讗讬谞讜 诪讟诪讗 讜讗讜诪专 讗谞讬 讚讗讬 讗驻砖专 诇讜诪专 讻谉 讚讗"讻 诇诪讗讬 讛诇讻转讗 驻诇讬讙 专讘讗 注诇 讗讘讬讬 讗诐 讘讬转 讛讘诇讬注讛 讘讛"住 讗讜 讘诇讜注 讜讛诇讗 诇专讘讗 诇讬讻讗 谞"诪 讘讬谉 讘诇讜注 诇讘讛"住 讜讗祝 讗诐 谞讚讞拽 诇讜诪专 讚诪砖讜诐 讛讻讬 讚住"诇 诇专讘讗 讘讬转 讛讘诇讬注讛 讛讜讗 讘讬转 讛住转专讬诐 诪砖"讛 讗诪专讬谞谉 讚注诇 讻专讞讱 讙讝专转 讛讻转讜讘 讛讜讗 讗讘诇 讗讬 讛讜讛 讘讬转 讛讘诇讬注讛 讘诇讜注 诇讗 讛讜讛 讗诪专讬谞谉 讚讛讜讗 讙讝专转 讛讻转讜讘 讚讛讗 转讬谞讞 讘驻诇讜讙转讗 讚讘讬转 讛讘诇讬注讛 讜讛专讬 专讘讗 讜讗讘讬讬 驻诇讬讙讬 讙"讻 讘讗讜转讜 诪拽讜诐 讘讗砖讛 讗' 讘讛"住 讗讜 讘诇讜注 讜讻讬讜谉 讚讻讘专 住讘专 专讘讗 讚讘讬转 讛讘诇讬注讛 讘讛"住 讜诇住讘专转讬 砖讜讘 讙诐 讟讜诪讗讛 讘诇讜注 诪讟诪讗讛 讗"讻 诇诪讗讬 讛诇讻转讗 驻诇讬讙 讘讗讜转讜 诪拽讜诐 讘讗砖讛 讗讬 讘讛"住 讗讜 讘诇讜注:


讜诇讻谉 谞诇注"讚 讚诇专讘讗 诇讗 拽砖讬讗 讻诇诇 诪拽专讗 讚讜讛讗讜讻诇 诪谞讘诇转讛 讚讛讗 诇讻讗讜专讛 拽砖讬讗 讘讚讘专讬 讛转讜住' 讘住讜祝 讚"讛 诪讬 诇讗 注住拽讬谞谉 砖讻转讘讜 讚诇讗 诪住转讘专 诇讗讜拽诪讬 讻讜诇讛 拽专讗 诇讚专砖讛 讚讛讻讗 诇讟讛专 讟讜诪讗讛 讘诇讜注 讚讛讗 诪砖诪注 讚讗转讗 诇诪讬诪专 讟讜诪讗讛 讜讻讜'. 讜讛谞讛 拽砖讬讗 讛专讬 讙诐 诇讚专砖讛 讚砖讬注讜专 讗讻讬诇讛 诇讗 讗转讬 诇讛讜专讜转 讟讜诪讗讛 讻讬 讗诐 讟讛专讛 讚谞讜讙注 讜谞讜砖讗 讗讬谞讜 谞讟诪讗 讻讬 讗诐 讘谞讜砖讗 砖讬注讜专 讗讻讬诇讛 讜讗"讻 讻讬讜谉 讚诇讻诇 讛讚专砖讜转 讗转讬 拽专讗 专拽 诇讛讜专讜转 讟讛专讛 讗"讻 讚诇诪讗 专拽 诇讟讜诪讗讛 讘诇讜注 讗转讬. 讜诇讻谉 讗诪专转讬 砖讗讬 诇讗讜 拽专讗 讚讜讛讗讜讻诇 讗讬谉 讛住讘专讗 讞讬爪讜谞讛 诇讟诪讗 讘讻诇 砖讛讜讗 讗诇讗 讗讚专讘讗 讛住讘专讗 讻砖诐 砖讟讜诪讗转 讗讜讻诇讬谉 讟讜诪讗讛 拽诇讛 讗讬谉 讗讜讻诇 诪讟诪讗 讗讞专讬诐 讘驻讞讜转 诪讻讘讬爪讛 讻讱 讟讜诪讗转 谞讘讬诇讜转 砖讛讬讗 讟讜诪讗讛 讞诪讜专讛 诇讗 讬讟诪讗 讗讞专讬诐 讘驻讞讜转 诪讻讘讬爪讛 讜诇讻谉 讻转讬讘 讜讛讗讜讻诇 诇诪讬诪专讗 讚谞讜讙注 讜谞讜砖讗 讘砖讬注讜专 讗讻讬诇讛 诪讬讬专讬 砖讛讜讗 讻讝讬转 讜讗"讻 拽专讗 讚讜讛讗讜讻诇 讘砖讬注讜专 讗讻讬诇讛 讘爪诪爪讜诐 诪讬讬专讬 讚讗讬 住"讚 讚诪讬讬专讬 讘讬讜转专 诪砖讬注讜专 讗讻讬诇讛 讗"讻 讚诇诪讗 讘讗诪转 讻讘讬爪讛 诪讬讬专讬 讜讻讬讜谉 讚拽专讗 讘砖讬注讜专 讗讻讬诇讛 诪讬讬专讬 讗"讻 诇专' 讬讜讞谞谉 讚住讘专 讘住讜祝 驻专拽 讙"讛 讚砖讬注讜专 讗讻讬诇讛 讛讬讬谞讜 讘讙专讜谞讜 讜讘讬谉 讛讻诇 住讙讬 讘讻讝讬转 注诐 诪讛 砖谞砖讗专 讘讞谞讻讬诐 讗"讻 讘讘讜讗讜 诇讘讬转 讛讘诇讬注讛 讻讘专 讗讬驻讞转 诪讻讝讬转 讜砖驻讬专 讬讻讘住 讘讙讚讬讜 讜讟讛专 讘注专讘 讗驻讬诇讜 诇讗讻讜诇 转专讜诪讛 讜讘砖诇诪讗 砖诐 讘谞讚讛 讚讗诪专 谞"诪 讛讬讻讗 讚转讞讘 诇讜 讞讘讬专讜 讻讝讬转 诇转讜讱 驻讬讜 讗"讻 讞讘讬专讜 转讞讘讜 注讚 讘讬转 讛讘诇讬注讛 讜诇讗 讗讬驻讞转 砖注讜专讜 讜砖驻讬专 拽讗诪专 砖诐 讚诇专讘讗 诪讟诪讗 讘诪砖讗. 讜讻谉 谞讘诇转 注讜祝 讚讗讬谞讜 诪讟诪讗 注讚 砖讬讛讬讛 讘讘讬转 讛谞驻砖 讜砖诐 讗诪专 专讞诪谞讗 砖讬讛讬讛 砖讬注讜专 讗讻讬诇讛 注讬讬谉 讘专诪讘"诐 专讬砖 驻专拽 讙' 诪砖讗专 讗讛"讟 讜讗"讻 砖诐 爪专讬讱 砖讬讛讬讛 讻讝讬转 砖诇诐 讜讚讜诪讬讗 讚讛讻讬 讘谞讘诇转 讘讛诪讛 讗讬谞讜 诪讟诪讗 讜砖驻讬专 讛讜讻讬讞 讗讘讬讬 诪讝讛 讚讘诇讜注 讛讜讛 讗讘诇 讘拽专讗 讚讜讛讗讜讻诇 诇讗 讘讗 诇讘讬转 讛讘诇讬注讛 讻讝讬转 砖诇诐 讜谞住转专 讛讜讻讞转 专讘讛. 讜讗诪谞诐 讘谞讬 讛讞转谉 砖诪讜讗诇 讛砖讬讘谞讬 讚讛专讬 拽专讗 讜讛讗讜讻诇 诪讬讬专讬 讘讘诇注讜 砖诇诐 讚讗诇"讻 讘诇讗"讛 诇讗 讞讝讬 诇讙专 讜讻讚驻讬专砖 专砖"讬 讘讛讚讬讗 讜讗"讻 讚诪讬讬专讬 讘讘诇注讜 砖诇诐 诇讗 谞讞住专 讛砖讬注讜专 讜讬驻讛 讛砖讬讘 讘谞讬. 讗诪谞诐 讛讬讗 讙讜驻讛 拽砖讬讗 讚住转诐 讗讜讻诇 诪砖诪注 讚专讱 讗讻讬诇讛 讜住转诐 讚专讱 讗讻讬诇讛 砖诇讜注住讜 讜讗"讻 诪谞"诇 诇专讘讛 诇讛讜讻讬讞 诪拽专讗 讝讛 讚讟讜诪讗讛 讘诇讜注 讗讬谞讜 诪讟诪讗. 讗诪谞诐 讗驻砖专 讚讗讬 拽专讗 诪讬讬专讬 讘诇讜注住讜 讜谞讞住专讛 砖注讜专讜 讗讜 砖谞诪讗住 讗"讻 诇讗 拽诪"诇 拽专讗 诪讬讚讬 讜诇诪讛 诇讬 拽专讗 砖讛专讬 拽专讗 讝讛 诪讬讜转专 讛讜讗 诇讚专砖讛 讗诪谞诐 诇驻讬 诪"砖 讛转讜住' 讗"讻 拽专讗 讝讛 注拽专讜 诇讬转谉 诇谞讜讙注 讜诇谞讜砖讗 砖注讜专 讗讻讬诇讛 专拽 讚专砖讛 讚讛讻讗 诪诪讬诇讗 诪讜讻讞 诪砖讜诐 讚讗讬谉 诪拽专讗 讬讜爪讗 诪讬讚讬 驻砖讜讟讜 讜诪讬讬专讬 讙诐 讘讗讜讻诇 诪诪砖 讜讗"讻 讛讚专讗 拽讜砖讬讗 诇讚讜讻转讗 讚诇诪讗 讘诇讜注住讜 诪讬讬专讬:


讜谞专讗讛 诇转专抓 讜讘讝讛 讬转讜专抓 讙"讻 讚讗诪专 讛谞讬讞讗 诇专' 讬讜讞谞谉 讗诇讗 诇讘专 驻讚讗 讜讻讜' 讜诪讛 拽讜砖讬讗 讜讛讗 讝讛 诪讬诪专讗 讛讜讗 讜诇讗 讘专讬讬转讗 讜讚诇诪讗 讘讗诪转 专讘讛 讻专' 讬讜讞谞谉 住"诇 讜诇讗 讻讘专 驻讚讗. 讜谞专讗讛 讚讛转讜住' 讛拽砖讜 讘谞讚讛 讚讻讬讘讜住 讘讙讚讬诐 讚讻转讬讘 讘讗讜讻诇 诪讬讜转专 注"砖 砖讻转讘讜 讜讗讜诇讬 诇砖讜诐 讚专砖讛 讻转讘讜 讜诇讚讬讚讬 谞专讗讛 诪砖讜诐 讚讘讘讻讜专讜转 驻讬' 专砖"讬 讟讜诪讗讛 拽诇讛 讛讬讬谞讜 诪讙注 讜讞诪讜专讛 讛讬讬谞讜 诪砖讗 讜讗"讻 讗讬 诇讗讜 讚讻转讬讘 讻讬讘讜住 讘讙讚讬诐 诇讗 讛讜讛 诪讜讻讞 讚讟讜诪讗讛 讘诇讜注 讗讬谞讜 诪讟诪讗 讚讗讬 讛讜讛 讻转讬讘 讜讛讗讜讻诇 讬讟诪讗 注讚 讛注专讘 讛讜讛 讗诪讬谞讗 讚诪讬讬专讬 讘讻讘专 谞驻住诇讛 诪讗讻讬诇转 讗讚诐 讜专讗讜讬' 专拽 诇讻诇讘 讜讛讗 讚谞讟诪讗 诪诪谞讛 讛讬讬谞讜 讘诪讙注 讜讗"讻 讻讗砖专 讛讬讗 讘讘讬转 讛讘诇讬注讛 砖讜讘 讛讜讛 讘讛"住 讜讗讬谞讜 诪讟诪讗 讘诪讙注 讜诇讻讱 讗驻讬诇讜 讗讻诇 住诪讜讱 诇砖拽讬注讛 讟讛专 讘注专讘 讗讘诇 讗诐 专讗讜讬讛 诇讗讚诐 讘讗诪转 讗讬谞讜 讟讛讜专 注讚 砖讬转注讻诇 讘诪注讬讜 诇讙诪专讬 讜诇讻讱 讻转讬讘 讻讘讜住 讘讙讚讬诐 讚讛讬讬谞讜 诪砖讗 讜讗"讻 讘专讗讜讬讛 诇谞专 诪讬讬专讬 讜讗驻"讛 讟讛专 讘注专讘 讜诪讜讻讞 讟讜诪讗讛 讘诇讜注 讗讬谞讜 诪讟诪讗 讜讗"讻 讻讬讘讜住 讘讙讚讬诐 讚拽专讗 诪讬讜转专 诇讚专砖讛 讝讜 讜注诇 讻专讞讱 诪讬讬专讬 讘诇讗 诇注住讜 讜讗"讻 注诇 讻专讞讱 讻讘专 驻讚讗 住讘专 讚讗诇"讻 讗讬谉 诇谞讜 专讗讬讛 诪讚讻转讬讘 讻讘讜住 讘讙讚讬诐 讚讗讻转讬 诇讗 讛讜注讬诇 拽专讗 讘讻讘讜住 讘讙讚讬诐 讚讗驻讬诇讜 诪讬讬专讬 讘专讗讜讬讛 诇讻诇讘 诪"诪 诪讜讻讞 诪讚讟讛讜专 讘注专讘 讜注诇 讻专讞讱 诇讚专砖讗 讗讞专讬谞讗 谞讻转讘 讻讘讜住 讘讙讚讬诐 讜讗"讻 拽砖讛 讚诇诪讗 诪讬讬专讬 讘诇讜注住讜 讜讞住专 砖注讜专讜 讗诇讗 注诇 讻专讞讱 讻讘专 驻讚讗 住"诇 讜诪拽砖讛 砖驻讬专 讚讛讗 讗讬谞讛 专讗讜讬讛 诇讙专:

